Prevod sa srpskog na turski jezik: sa ili bez overe sudskog tumača\nJedan od najčešće traženih usluga prevođenja u agenciji BGprevodi jeste upravo prevod sa srpskog na turski jezik, nezavisno da li je samom prevodu potrebna overa sudskog tumača ili ne.\nJedna od ključnih odlika prevoda sa srpskog na turski oslikava se u tome da veliki broj prevodioca i sudskih tumača jesu i sami izvorni govornici navedenih jezika.\nTakođe, interesantna činjenica je i to da je u slučaju prevoda sa srpski na turski jezik, usluga sudskog tumača ključna pošto sam dokument koji je “samo” preveden sa srpskog na turski jezik bez overe kod sudskog tumača, u zakonskom smislu nema nikakvu vrednost.\nTipovi prevoda sa srpskog na turski jezik\nA sa aspekta poslovnog prevoda sa srpskog na turski jezik godinama unazad prevodimo:\nTakođe, na zahtev kijenata, uspešno prevodimo sa srpskog jezika na turski i diplome i dodatke diplomi, svedočanstva, kao i razna tipova uverenja. Osim navedenih usluga, pružamo i usluge prevoda diplomskih i seminarskih radova, kao i prevode naučnih i stručnih objava radova.\nSudski tumač kod prevoda sa srpskog na turski jezik: obavezan ili ne?\nJedna od ključnih informacija za svakog pojedinca ili kompaniju koja ima potrebu za prevodom bilo kog dokumenta sa srpskog na turski jezik jeste i to da je neophodno da i sam prevedeni dokument bude overen pečatom sudskog tumača koji je i zvanično ovlašćen od strane nadležnih državnih institucija za obavljanje ovog posla.\nBGprevodi u sklopu svoje usluge prevođenja sa srpskog na turski jezik svojim klijentima obezbeđuje i usluge overe dokumenata kod sudskog tumača. Na ovaj način rada sam dokument postaje i zakonski punovažan u svakom smislu.\nJedini potreban preduslov za izvršenje ovog tipa usluge je da sam klijent donese original na uvid, kako bi se sudski tumač, nakon prevoda sa srpskog na turski, uverio da prevod nije izmenio suštinu originala.\nŽelite da saznate koliko bi koštao vaš prevod sa srpskog na turski jezik?


Vikipedija slavi 10. godišnjicu rada | Novosti.rs\nVikipedija slavi 10. godišnjicu rada\n14. 01. 2011. u 12:10\nVikipedija, onlajn enciklopedija čije sadržaje svako može ne samo slobodno da koristi već i da uređuje, obeležiće sutra deset godina postojanja\nNJUJORK - Vikipedija, onlajn enciklopedija čije sadržaje svako može ne samo slobodno da koristi već i da uređuje, obeležiće sutra deset godina postojanja.\nBesplatnu, danas i višejezičku enciklopediju, je 15. januara 2001. godine osnovao Amerikanac Džimi Vels, u želji da ubrza njenu prethodnicu, Nupediju, čiji su okviri bili prestrogi jer se od saradnika tražilo da imaju doktorat iz područja o kojem pišu, a članci su morali da prolaze kroz nekoliko faza provera i odobravanja.\nPrilikom lansiranja sajta niko nije znao da li će ljudi pristati da pišu za Vikipediju i u kojoj meri će informacije koje će oni postaviti biti verodostojne.\nIspostavilo se, međutim, da su volonteri rado davali svoj doprinos novoj enciklopediji, a da njenim korisnicima nije nimalo smetalo što oni nisu plaćeni za svoj trud.\nVikipedija je, u međuvremenu, postala važan izvor informacija o više miliona različitih pojmova i mada je neretko kritikovana zbog netačnosti i obmana, ostaje jedan od najposećenijih sajtova, a njen sadržaj često citiran u medijima i akademiskim krugovima.\nDanas Vikipedija ima izdanja na 253 različita jezika, od čega su aktivna 182 izdanja koja se svakodnevno unapređuju.\nPremda obuhvata ogroman broj informacija - primera radi ima više od 3,5 miliona članaka samo na engleskom jeziku, ostaje još puno toga da se uradi. Sajt pokušava da regrutuje još više volontera iz najrazličitijih oblasti, posebno žena i starijih osoba, kao i onih koji pišu na manje rasprostranjenim jezicima.\nLjudi koji doprinose Vikipediji često potiču iz sfere tehnologije i pišu o oblastima koje su njima poznate, kao što su matematika i nauka, na uštrb društvenih tema, navodi Vels, dodajući da su gotovo 80 odsto volontera muškarci, mahom mlađi od 30 godina.\nU nastojanju da poveća broj članaka i na drugim jezicima, Vikipedija planira uskoro da u Indiji otvori svoju prvu kancelariju u inostranstvu. Iskustvo koje će steći u toj zemlji pomoćiće joj da kasnije otvori nove kancelarije, najverovatnije u Egiptu i Brazilu.\nVikipedija će, takođe, raditi i na poboljšanju kvaliteta svojih sadržaja kroz partnerstvo sa 16 univerziteta i saradnju sa muzejima i stručnjacima iz raznih oblasti. Planira i da olakša i ubrza proces postavljanja novih članaka i fotografija, mada, kako Vels navodi, sajt nikada neće biti brz poput Fejsbuka ili Jutjuba.\nSu Gardner, izvršni direktor fondacije Vikimedija, neprofitne organizacije koja nadgleda Vikipediju, kaže: "Vikipedija je skromna. To nije lep sajt. Deluje pomalo nezgrapno, a njegovi članci su ponekad čudno napisani, ali ga ljudi jednostavno vole".


Grenel otkrio detalje sastanka Beograda i Prištine - alo.rs\nAUTOR: Tanjug/D.S. DATUM I VREME: 08.07.2020. 08:48\n"SAD su naporno radile kako bi istakle važnost normalizacije ekonomskih odnosa dve strane, jer verujemo da je to presudni prvi korak ovog dugoročnog političkog spora. I nadamo se da će Evropljani realizovati prethodno dogovorene sporazume o avio-saobraćaju, železnici i drumskom saobraćaju kao glavni prioritet. Verujemo da su ovi sporazumi ključni za stvaranje radnih mesta i davanje nade mladima u regionu", istakao je Grenel.\nU javnosti se često može čuti komentari da SAD žure da reše pitanje Kosova pre predsedničkih izbora koji će biti održani na jesen, ali Grenel sada to kategorički demantuje.\nNA PETROVDAN ĆE SVE BITI REŠENO! Vučić i Hoti 12. jula u Briselu, ali će tu biti još neko izuzetno važan!


Nemački poslodavci: Trebaju nam radnici sa zapadnog Balkana • RTK\nNemački poslodavci upozorili su vladu te zemlje da bez više useljavanja radnika sa zapadnog Balkana firme u toj zemlji neće moći naći adekvatnu radnu snagu.\nNaime, kako pišu nemački mediji, Herman Šulte Hiltrop, predsednik ogranka za građevinarstvo Nemačkog udruženja poslodavaca, upozorio je da će u narednih nekoliko godina 150.000 radnika u građevinstvu otići u penziju, a da je sve teže naći adekvatno obrazovanu i osposobljenu zamenu.\nOn kaže da poslodavci pozdravljaju produženje pravila za zapadni Balkan, koje će omogućiti produženje važenja izdavanja radnih viza za nekvalifikovanu radnu snagu, ali kritikuje što je postavljena kvota od 25.000 radnika godišnje, prenose banjalučke Nezavisne.\n"Ako izgubimo 50.000 radnika godišnje, koliko smo do sada dobijali zahvaljujući ovom pravilu, situacija će se ozbiljno pogoršati. Od 2021. godine možemo računati na potpunu obustavu u pojedinim branšama poput izgradnje kuća. Za pohvalu je što se govori o nacrtu novog zakona koji će pravilo produžiti, ali ne možemo da shvatimo zašto se taj broj ograničava na 25.000, a u delu CDU spominju čak ograničenje od 15.000. Radi se o poslovima za koje je kod nas nemoguće naći kvalifikovane radnike", kaže Hiltrop.\nOn je ukazao da nisu opravdani strahovi da će radnici sa zapadnog Balkana opteretiti nemački socijalni sistem ili uzeti radna mjesta nemačkim radnicima, ukazujući na studiju Nemačkog ministarstva za rad koja je pokazala da u dosadašnjoj primeni pravila nije bilo negativnih posledica, već da se mera pokazala potpuno opravdanom.\n"Rheinische Post", nemački dnevni list, ističe da je do ograničenja došlo na pritisak CDU jer se boje da će desni radikali, poput Alternative za Nemačku, to iskoristiti kao populističku kampanju protiv vlade.\n"Svima je jasno da će ovo ograničenje najviše pogoditi građevinstvo ako ostanemo bez tih radnika. Ali strah od desnog radikalizma je naterao koalicione partnere u vladi na kompromis", piše list. Novinar tog dnevnika u komentaru koji je posvetio ovoj temi piše da je neshvatljivo da se činjenice o pozitivnom uticaju radnika sa zapadnog Balkana guraju pod tepih, a da se umesto toga šire populističke neistine.\n"Apsurdne su tvrdnje da ti ljudi ovde dolaze da bi koristili socijalne beneficije kada je Institut za tržište rada dokazao da gotovo nijedan od radnika koji je došao nije postao nezaposlen", piše u tekstu. U pokrajini Nordrajn Vestfalen, kako je istakao, pojedini poslodavci se već žale da pojedine projekte moraju potpuno obustavljati jer nisu sigurni da će uspeti da nađu radnike.\nSuprotno opštem uvjerenju da će korona kriza smanjiti potrebu za radnicima iz inostranstva, ugledni nemački privredni dnevnik "Handelsblatt" piše da se poslodavci žale na to da im radnici sa Balkana trebaju, ali da ih ne mogu dobiti zbog restrikcija u vezi sa koronom. "Handelsblatt" piše da je najkritičnije stanje u oblasti građevine, medicinskog osoblja i softvera.\nU "Handelsblattu" citiraju da je od 2009. do danas čak trećina nemačkog bruto domaćeg proizvoda ostvarena zahvaljujući uvezenoj radnoj snazi.\nRaste nezaposlenost u Velikoj Britaniji\nSenatori traže od Amazona da povuče opasne proizvode


Milojković & Perazić • Advokatska kancelarija • O nama\nAdvokatska kancelarija Milojković & Perazić visoko je cenjena u pružanju pravnih usluga domaćim i stranim licima. Nalazi se u centru Beograda, u neposrednoj blizini Pravnog fakulteta Univerziteta u Beogradu.\nŠiroka mreža advokata - saradnika garancija je posedovanja neophodnog specijalizovanog znanja u pružanju pravnih usluga i to iz svih oblasti trgovinskog prava u Srbiji, Crnoj Gori, Bosni i Hercegovini.\nVrhunsko obrazovanje i stručnost naših advokata, koji imaju široko iskustvo iz različitih oblasti trgovinskog, kompanijskog, poreskog i građanskog procesnog prava, uz konstantnu saradnju sa profesorima Pravnog fakulteta Univerziteta u Beogradu, od velikog je značaja za izvanredno razumevanje pravnog sistema u Srbiji i poznavanje pravnih sistema u drugim državama.\nU obavljanju poslova u Republici Srbiji dobru osnovu našim klijentima obezbeđuje zavidno poznavanje domaćeg tržišta naše kancelarije uz kombinovanje međunarodne orijentacije.\nVisoko kvalitetene pravne usluge su rezultat razvijenog timskog rada, profesionalizma i truda ka ostvarivanju samo vrhunskih rezultata.\nDugoročnu uspešnu saradnju sa klijentima ostvarujemo zbog medjusobnog poveranja, dobre komunikacije, razumevanja i poštovanja interesa naših klijenata.\n© 2009 Milojković & Perazić - Advokatska kancelarija


Šapić: Voleo bih da imamo što više uključivanja opozicije u rad skupštine\nVesti Autor:Beta22. jun. 202210:26 > 10:284 komentara\nŠapić je za televiziju Prva rekao da je spreman za dobre stvari koje budu došle od opozicije u gradskom parlamentu i „koje budu u prilici da implementiraju“, da javno kaže da nisu došle od vladajuće koalicije.\n„Voleo bih da imamo što više predloga i uključivanja opozicije u rad i uprave grada i gradskog parlamenta. Samo imam jedan uslov, da mi date studiju izvodljivosti – da je to izvodljivo, pošto ukoliko nam predlažete stvari koje su realno neizvodljive samo dobro zvuče onda je to jeftino politikanstvo“, naveo je.\nŠapić je kazao da su istraživanja pokazala da oko 60 odsto ljudi smatra da se Beograd poslednjih godina kreće u dobrom pravcu, a da je samo 30 odsto njih glasalo za vladajuću Srpsku naprednu stranku (SNS) za koju navodi da je najviše uticala da Beograd bude „tu gde jeste“.\n"Znači da postoji neki problem komunikacije izmedju onih koji reprezentuju stranku i percepcije ljudi jer je najveći broj Beogradjana zadovoljan kako se glavni grad razvija. U sledećih godinu dana radićemo na tome da pokušamo da tih 60 odsto prebacimo malo više na našu stranku (SNS)", rekao je Šapić.\nAleksandar ŠapićOpozicijaSkupština Beograda


Revakcinisani svi zaposleni i četiri korisnika doma za stare | Palelive.com\nPočetna Regija Istočno Sarajevo Revakcinisani svi zaposleni i četiri korisnika doma za stare\nISTOČNO SARAJEVO – U Domu za stara lica u Istočnom Sarajevu danas su ruskom vakcinom “sputnik ve” revakcinisana 41 zaposlena lica i četiri korisnika ove ustanove, rekao je Srni direktor Doma Miljan Sladoje.\nSladoje je rekao da će revakcinacija ostalih korisnika, koji su se zbog nedostatka vakcina u Domu zdravlja Istočno Sarajevo naknadno vakcinisali, uslijediti za desetak dana.\n“Prvi put je vakcinisano 96 korisnika `fajzerovom` vakcinom i nije bilo nikakvih nuspojava. Dva dana smo dodatno pratili njihovo stanje i nije registrovana nijedna negativna reakcija”, izjavio je Sladoje.\nOn je naveo da u Domu ima 16 korisnika koji, iz određenih razloga po preporuci ljekara, do sada nisu mogli biti vakcinisani, te da će taj proces biti obavljen u skladu sa prijemom vakcina i njihovim zdravstvenim stanjem.\n“Proces vakcinacije i revakcinacije kod zaposlenih radnika okončan je 100 odsto, dok kod naših korisnika iznosi 90 odsto. Očekujemo da će imunizacija i preostalih starih lica uskoro biti okončana”, izjavio je Sladoje.\nPrethodni članakPokušaj satanizovanja Srba i njihovih prijatelja\nNaredni članakUhapšen muškarac zbog krađe veće količine goriva


Juventus želi veliku nadu Španije :: Fudbal\n"Bjankoneri" su već razbili jednom magičnu cifru od sto miliona eura kada su dovodili Kristijana Ronalda iz Real Madrida. Djeluje da će nekada nedodirljiv broj u bližoj budućnosti postati normalna stvar.\nDevetnaestogodišnjak je na skauting listi Juventusa, njegova sloboda košta ravno sto miliona eura. Mladi Španac se početkom prošle godine probio u prvi tim kluba sa "Mestalje", ostavio je i odličan utisak u nastupima sa mladom reprezentacijom.\nPored šampiona Italije za Ferana se navodno interesuju još Liverpul i Barselone, nema sumnje da Španac predstavlja veliki potencijal na poziciji krila. Ove sezone je standardan u dresu Valensije, ali cijenu mu može smanjiti ugovor koji mu ističe za nešto više od godinu i po dana.


Vojnu imovinu rešiti u paketu | Republika Srpska | Novosti.rs\nVojnu imovinu rešiti u paketu\nM. FILIPOVIĆ | 26. mart 2014. 20:15 | Komentara: 0\nParlament Bosne i Hercegovine raspravljao o zakonu o raspodeli vojnih nekretnina\nNe dajte "Nobela" za mir NATO savezu\nAmerikanci UKIDAJU LETOVE između SAD i Evrope, ali VOJNIKE ŠALjU na RUSKU GRANICU: Pentagon se ne plaši virusa korona\nSećanje na žrtve NATO u Novom Sadu: Centralna manifestacija obeležavanja 21. godišnjice bombardovanja SR Jugoslavije biće održana 24. marta\nSrpska se zalaže za istovremeno rešavanje pitanja vojne i državne imovine, jer je reč o uslovu neophodnom za zatvaranje Kancelarije visokog predstavnika.\nTo je bio stav srpskih poslanika u parlamentu BiH tokom rasprave o Predlogu zakona o vojnoj imovini koji je sačinio Savez za bolju budućnost BiH.\nRaspodela i raspolaganje vojnom imovinom je uslov za ubrzanje puta BiH ka NATo, na čemu insistiraju Vašington i Brisel. Pre dve godine politički lideri u zemlji su postigli dogovor o vojnoj imovini, ali taj sporazum nikada nije realizovan u Parlamentu Bih. Izvesno je i da zakon SBB neće dobiti podršku.\nPredsedavajući Kluba poslanika SNSD u parlamentu BiH Drago Kalabić rekao je da ova stranka insistira na rešavanju pitanja državne i vojne imovine u paketu.\nKalabić je ukazao na nelogičnost da o ovako važnim pitanjima opozicija nudi rešenja:\n- Obično su to rešavale vlade i vladajuće koalicije, ali ovo je zemlja apsurda, pa opozicija iz svojih razloga forsira ovo pitanje.\nOn je istakao da ovo nije pravo vreme za vođenje rasprave o vojnoj imovini i približavanju BiH NATO.\n- Nažalost, godišnjica je od kada je NATO bombardovao naše sunarodnike i mi nismo ovih dana spremni razgovarati o NATO - rekao je on.\n95 ODSTO SRBA PROTIV NATO Poslanik SNSD Slavko Jovičić rekao je da će se o ulasku u NATO građani RS, kada za to bude vreme, izjasniti na referendumu. - Zar vam nisu jasni rezultati - upitao je Jovičić, navodeći da je više od 70 odsto građana RS i više od 95 odsto Srba protiv ulaska u NATO. On je podsetio da je NATO 1995. osiromašenim uranijumom bombardovao teritorije koje su bile pod srpskom kontrolom, a čije će posledice generacije trpeti.\nKalabić je, reagujući na tvrdnju Šefika Džaferovića iz SDA da nema sumnje da će BiH postati član NATO, pozvao na dijalog o svim bitnim pitanjima u BiH:\n- U BiH treba razgovarati, a ne uslovljavati i tvrditi da ćemo sigurno biti član NATO.\nPoslanik SDS Aleksandra Pandurević izjavila je da je interes Srpske rešavanje pitanja vojne i državne imovine u paketu.\n- Znači, bez usvajanja ta dva zakona ne možemo videti leđa OHR - rekla je Pandurevićeva i dodala da je zakon SBB „pokušaj dodvoravanja nekim ambasadama“.\nPandurevićeva je konstatovala da Savet ministara BiH parlamentu nije uputio predloge zakona o državnoj i vojnoj imovini, iako je nakon razgovora lidera SNSD Milorada Dodika i SDP BiH Zlatka Lagumdžije 5. oktobra 2013. u Sarajevu bilo rečeno da su ovi zakoni u potpunosti dogovoreni i da će se za sedam dana naći u Savetu ministara.\nDODIK: RUSIJA VAŽNA KAO EVROPA\nSrpska neće dozvoliti BiH da u UN podrži predlog za uvođenje sankcija Rusiji zbog situacije na Krimu!\nI dok ministar inostranih poslova BiH Zlatko Lagumdžija lobira da stav BiH u UN bude na fonu EU i SAD u vezi sa događajima na Krimu, zvaničnici Srpske smatraju da BiH, zbog budućih odnosa sa EU i Rusijom, mora da bude neutralna o ovom pitanju.\n- Ne sme okretanje prema EU da zatvori naše kontakte sa Rusijom, niti treba ući u kontakte sa Rusijom da bi bili podanik i zatvorili svoje kanale saradnje sa EU. Ne postoji u životu izbor za i protiv te vrste - pojasnio je predsednik Dodik. On je kazao da nema nameru da se bavi temom Krima, jer ga se ona „ne dotiče“.\n- Ali, isto tako nisam spreman da podržim saglasnost da BiH ulazi u uvođenje sankcija Rusiji. BiH treba da ima stav sličan onome koji ima i Srbija, a to je da ne želimo prekinuti odnose sa Rusima, a želimo težiti ka EU. Ali EU neće odustati, ona će tražiti da se na pitanjem Ukrajine ovde manifestuje podaništvo i to će biti još jedan raskol u BiH.


Padaju maske u NBA : Potpuno vakcinisani igrači dobili beneficije – Navijaci Srbija\nI FIFA rekla „NE“ Superligi Evrope\nRen doveo Ženesija za spas sezone\nSamo radim ono za šta sam plaćen\nHome > Košarka > Padaju maske u NBA : Potpuno vakcinisani igrači dobili beneficije\nPadaju maske u NBA : Potpuno vakcinisani igrači dobili beneficije\nOsobe koje su primile obe doze vakcine protiv korona virusa moći će slobodno da se kreću, bez testiranja po povratku u tim. Na treninzima ekipa čijih je 85 odsto članova vakcinisano, neće više biti obavezno nošenje zaštitnih maski\nNBA i Unija igrača (NBPA) dogovorili su se da izmene zdravstvene i sigurnosne protokole koji nude proširene pogodnosti igračima koji su potpuno vakcinisani, navodi se u memorandumu koji je poslat timovima u sredu uveče.\nPetak, 00.30: (1,40) Atlanta (14,0) Oklahoma Siti (3,35)\nKako navodi ESP, promene u protokolima odnose se na svaku osobu koja je primila vakcinu protiv korona virusa pre najmanje dve nedelje, i na bilo koji tim u kome je 85 odsto igrača i 85 odsto osoblja potpuno vakcinisano. Potpuno vakcinisane osobe više neće morati da idu u karantin posle izlaganja COVID-19. Moći će da se vide sa prijateljima, članovima porodice ili bilo kime, a da se posle ne testiraju. Takođe, biće im dozvoljeno da ručaju u restoranima.\nPotpuno vakcinisani timovi više neće morati da nose maske u dvoranama i salama. Imače veću fleksibilnost da napuste timski hotel na putovanjima, a takođe će moći da obrokuju u restoranima. Ove pogodnosti slede nedavne smernice koje su najavili Centri za kontrolu i prevenciju bolesti za one koji su u potpunosti vakcinisani. Jedna od smernica koju su Centri objavili je da se potpuno vakcinisane osobe mogu okupljati u zatvorenom prostoru bez nošenja maske.\nPetak, 3.30: (1,35) LA Lejkers (14,0) Šarlot (3,70)\nGlavni kondicioni trener jednog tima iz Zapadne konferencije, rekao je za ESPN da postoji nada da će nove beneficije članovima NBA ekipa biti svojevrstan motivacioni faktor onima koji možda razmišljaju o vakcinaciji. Ipak, pozvao je na oprez, odnosno rekao je da će vakcinisane osobe i dalje morati da se ponašaju odgovorno, odnosno da se očekuje da će svakodnevni testovi i dalje biti deo NBA rutine.\nJoš nije poznato koliko je osoba u NBA vakcinisano, ali izvori ESPN navode da su mnogobrojni članovi stručnih štabova, treneri i ostali službenici već primili barem prvu dozu.\nTagged COVID-19 NBA liga\nŠvajnštajger postaje „NADREĐENI“ Luki Joviću u Frankfurtu\nRaznovrsni arsenal Tobdžija: Dva sa distance, jedan glavom i karta za prolaz je tu (VIDEO)


Plenković: Vakcinisano više od dva miliona građana\nTanjug 13. novembra 2021. 14:10\nZAGREB – Hrvatski premijer Andrej Plenković izjavio je da je Hrvatska prešla dva miliona vakcinisanih i da će danas verovatno biti 60 odsto odraslih vakcinisanih prvom dozom i 50 odsto svih stanovnika.\nOn je ponovio poziv svim građanima da se vakcinišu, a one koji to ne žele, pozvao je da se testiraju,\nSvako ima pravo na protest, ali mi zagovaramo ono što je zdravorazumski, što je stav stručnjaka, lekara i nauke, kazao je Plenković, prenela je Hina.\nOn je dodao da oni koji ne žele da se vakcinišu na vrlo brz način mogu da urade test i dobiće kovid potvrdu.\nHrvatski premijer je, takođe, na konferenciji za novinare pokazao i svoju kovid potvrdu.\n„Mi poštujemo sve one koji su odgovorni i koji su se vakcinisali. A oni koji nisu, uz poruku da ih molimo da se vakcinišu, pozivamo ih da se testiraju“, kazao je Plenković i dodao da se pri podizanju rejtinga od strane Fiča gledalo i vakcinisanje.\nAgencije prate šta radimo kao društvo, jesmo li solidarni, odgovorni, da li razumemo o čemu se radi, kazao je on i izrazio očekivanja da će Hrvatska danas preći 60 odsto vakcinisanih odraslih, odnosno polovinu svih stanovnika koji su vakcinisani.


Izvor: RTS, 23.Nov.2019, 15:54\nU okviru sveobuhvatne akcije pošumljavanja Srbije, pod sloganom "Zasadi svoje drvo i negujmo ga zajedno", u Vršcu je posađeno hiljadu stabala, koja će činiti vetrozaštitni pojas uz međunarodni put ka susednoj Rumuniji. U akciji je učestvovalo više od 500 Vrščana, đaka i sportista.\nDrvoredi Vršcu nedostaju, ali ne zbog toga što u ovom gradu nema dovoljno zelenila već zato što ima vetra, koji >> Pročitaj celu vest na sajtu RTS << često duva olujnom jačinom. Vetrozaštitni pojasevi su u ovom delu Banata neophodni jer vetar zimi često nanosi smetove i blokira saobraćajnice.\nZato su, u okviru akcije pošumljavanja Srbije, Vrščani rešili da podignu vetrozaštitni pojas uz međunarodni put ka susednoj Rumuniji, a 1.000 stabala bi ubuduće deo ove važne saobraćajnice trebalo da zaštiti od nanosa smetova.\n"U dužini od četiri kilometra je planirana deonica sadnje. Sadimo jasen, jedan drvored, dok na proleće očekujem da ćemo da sadimo niže rastinje", kaže Slobodan Jovanov, član gradskog veća zadužen za poljoprivredu.\nNi vetar, čiji udari u Vršcu danas dostižu 100 kilometara na sat nisu sprečili veliki broj đaka i građana da zasade svoje drvo.\nAkciju su podržali i brojni sportisti grada Vršca.\n"Motiv je da smo prepoznali da je ovo prava akcija, ipak je priroda ona koja nama treba, a ne mi njoj, imamo Vršački breg, a hteli smo sada i na ravnici da zasadaimo koje drvo", kaže Damir Fejzić, reprezentativac Srbije u taekvondou.\n"Danas je to ova lokacija, a u budućnosti lokalna smaouprava će odrediti još nekoliko njih gde ćemo nastaviti našu akciju sadnje", kaže Dragana Mitrović, gradonačlnica Vršca.\nStabla jasena uz međunarodni put ka Rumuniji sadilo je više od 500 Vrščana.


Posledica selekcije u odsustvu patogenih izazova propušta slučajnim driftom nastalu eroziju nasledne osnove odgovorne za opštu i specifičnu otpornost organizma, čime omogućava opstanak imunološki nekompetentnih jedinki. Savremene metode gajenja mogu da pogoduju utiskivanju ovakvog genoma u populaciju. Kako se kod većine visoko produktivnih, specijalizovanih rasa domaćih životinja uočavaju znaci genetskog kopnjenja (genetic melting), tako raste i učestalost pojave različitih infekcija.\nSprečavanjem gubitaka do kojih dolazi usled delovanja patogenih mikroorganizama na organizme životinja, vakcinacijom i hemioterapijom, nestao je imunski izazov kao uslov selekcije otpornih organizama.\nMikroorganizmi su ispoljili svoju neverovatnu moć prilagođavanja na nove uslove, potražili su prelazne domaćine, pritajili se i promenama vrsta na kojim parazitiraju uslovili evolutivne promene koje su dovele do pojave novih patogena i do širenja mogućeg broja alternativnih vrsta na kojima oni mogu da ispolje i pojačaju svoje patogeno delovanje.\nZbog ovih činjenica, nekada potencirana hemijska kontrola štetočina danas sve više ustupa mesto biološkim sredstvima kontrole neželjenih pojava u ekosferi, pa je ovo područje dospelo u centar istraživačkog interesovanja. U isto vreme, razvijene zemlje sveta sve više pokušavaju da uspostave organsku proizvodnju na osnovu izazova kao što je poboljšanje postojećeg životnog ambijenta u cilju obezbeđenja opšteg blagostanja ljudske populacije, uz postizanje daljeg ekonomskog napretka u post-industrijskoj eri razvoja civilizacije.\nAutohtone rase, čija se mikroevolucija odigravala pod uticajem ambijentalnih selekcionih vektora, predstavljaju jedinstven izvor genetskih varijanti koje omogućavaju adaptaciju na novonastale uslove i mogu da omoguće opstanak populacije pod nepovoljnim delovanjem patogenih mikroorganizama. Kako su nativne populacije savršeno prilagođene na biogeografske uslove, njihovo gajenje u nerazvijenim regionima, kao i u uslovima gde biogeografski uslovi onemogućavaju intenzivnu proizvodnju može da predstavlja okosnicu privednog razvoja u uslovima poluekstenzivne i ekstenzivne poljoprivrede.\nOve životinje se mogu gajiti tradicionalno u slobodnom sistemu držanja, a kako dobro koriste prirodne pašnjake i livade, njihova ishrana je bazirana na postojećim biljnim resursima i ne zahteva intenzifikaciju biljne proizvodnje. Veoma izražena otpornost autohtonih rasa omogućava i njihovo gajenje bez većih ulaganja u zdravstvenu zaštitu i lečenje, pa se na ovaj način dobijaju animalni proizvodi posebnog kvaliteta za ishranu ljudi, koji ne sadrže rezidue različitih antibiotika i sredstava za zaštitu bilja.\nEkonomskim korišćenjem dobro adaptiranih domaćih životinja postiže se očuvanje diverziteta domesticiranih vrsta životinja, za selekcione zahvate i izvor genofonda koji može da se suoči sa nepredvidljivim poznatim ili nepoznatim imunskim izazovom u bliskoj ili dalekoj budućnosti.


Vakcina protiv korone u oktobru na tržištu - Sputnjik Srbija\n17:20 16.06.2020 (osveženo 18:21 16.06.2020) Preuzmite kraći link\nVakcina protiv virusa korona koja je u fazi razvoja, štitiće od bolesti oko godinu dana, saopštila je kompanija „AstraZeneka“, koja trenutno obavlja ispitivanja vakcine zajedno sa Univerzitetom Oksford.\nU toku su ispitivanja leka na ljudima, a dodaje se da ukoliko se ispitivanja pokažu uspešnim, biće proizvedeno dve milijarde doza, prenosi Tanjug pisanje „Skaj njuza“.\nIzvršni direktor „AstraZeneka“ Paskal Sorio rekao je za belgijske medije da je faza jedan u Velikoj Britaniji blizu kraja, a da je faza tri već počela i da je to faza u kojoj se vakcina daje hiljadama ljudi.\n„Smatramo da može da štiti oko godinu dana. Ukoliko sve dobro prođe, imaćemo rezultate već u avgustu ili septembru, a već u oktobru vakcina bi mogla da se nađe na tržištu“, rekao je on.


DODIKOV IDIOTLUK — Bosnjaci.Net\nObjavljeno: 09. April 2012. 21:04:55\nPoruke bošnjačkih političara date povodom obilježavanja "opsade Sarajeva", te falsifikavanje istorije koje je izvršeno tom prilikom, će uticati na dalje dogovore oko rješavanja nekih ključnih pitanja u BiH, poručio je danas , Milorad Dodik, predsjednik Republike Srpske.\n"Naravno da je nemoguće da ovdje postoji jedna istina o ratu, ali tako pompezno pokušavati da se prikaže samo jedna istina kao važeća govori o potrebi da mi u RS o tome moramo da vodimo računa i da su samo naivni oni koji misle da na Republiku neće biti ataka", naglasio je Dodik .\nOn je istakao da su obilježavanje "opsade Sarajeva" i poruke bošnjačkih političara koje su to pratile bili svojevrsni atak na sve današnje savremenike Republike Srpske, javlja Srna.\nIstakavši da treba žaliti za svakom žrtvom i obilježavati stradanja, kao i da je nesumnjivo da je u Sarajevu tokom rata bilo mnogo muslimana koji su nedužni nastradali, a što nije trebalo da se desi, Dodik je napomenuo da u Sarajevu posljednjih dana nije radilo o odnosu prema žrtvi, već o zloupotrebi žrtve.\nNaveo je da bi mnogo bolje bilo da se tokom obilježavanja događaja u Sarajevu išlo ka objektivnoj istini o svemu. Dodik je naglasio da u tom smislu treba pročitati knjigu Jasušija Akašija nekadašnjeg specijalnog izaslanika UN za Jugoslaviju, u kojoj se na objektivan način prikazuju neki ratni događaji.\nKomentarišući navode Bakira Izetbegovića i Željka Komšića, članova Predsjedništva BiH da se u Sarajevu u Drugom svjetskom ratu i prije 20 godine vodila borba protiv fašizma, Dodik je napomenuo da je činjenica da je tek mali broj muslimana, i to, tek na kraju Drugog svjetskog rata, kada je shvatio ko su pobjednici, pristupio partizanskom pokretu.\n"Naš glavni grad je Banjaluka, pa i Beograd, a ne Sarajevo. To može da piše, ali u takvom glavnom gradu ne participiramo, niti ga doživljavamo kao takvog. Ako neko misli da nama nametne priču o Sarajevu kao glavnom gradu, grdno se vara", zaključio je Dodik.


Ignorisanje realnosti prostor za zloupotrebe | Insajder\nBogaćenje pojedinaca, nanošenje ogromnih šteta budžetu i privredi Srbije dešava se već 16 godina zahvaljujući i zakonima donetim pod izgovorom patriotizma i uz ignorisanje realnosti da Srbija na Kosovu faktički nema nikakvu vlast još od Kumanovskog sporazuma iz 1999.\nOvakva politika, svih vlada od tada do danas, otvorila je vrata brojnim zloupotrebama.\nPrema istraživanju insajdera, jedan od novijih oblika zloupotrebe predstavlja prebacivanje sedišta domaćih firmi na kosovske adrese kako bi se izbegla plaćanja dugovanja.\nNaime, firmama je dozvoljeno da u Agenciji za privredne registre svoje sedište registruju na teritioriji Kosova i Metohije i tako praktično posluju van zakona države Srbije koja Kosovo smatra svojom teritorijom, formalno i svoje institucije poput APR-a, ali na njoj nema nikakve pravne ni realne nadležnosti.\nOvaj mehanizam prevare samo je jedan od mnogih koji su uspostavljeni od 2000. do danas zahvaljujući državnoj politici prema Kosovu.\nU dva serijala Insajdera pod nazivom Patriotska pljačka otkriveni su dokazi o zloupotrebama koje su se dešavale od 2001. do 2014, zbog čega je novac iz budžeta namenjen najugroženijem stanovništvu na Kosovu najčeše završavao u džepovima pojedinaca, često bliskih lokalnoj ili republičkoj vlasti.\nTako je na primer, odluka Vlade Vojislava Koštunice 2005. da ukine naplatu PDV-a za svu robu koja je odlazila na teritoriju Kosova, kao vid pomoći stanovništvu, u nedostatku adekvatne kontrole, pretvorena u šverc zahvaljujući kom su pojedinci sagradili imperije.\nPrema istraživanju Insajdera, krijumčarenjem robe koja je bez naplate poreza na dodatu vrednost fiktivno izvožena na sever Kosova i Metohije, navodno za potrebe tamošnjeg srpskog stanovništva, a zatim plasirana južno od Ibra ili vraćana u Srbiju i prodavana na crno, srpski budžet je oštećen za oko 300 miliona evra.\nTakođe, zahvaljujući političkim odlukama donetim pod izgovorom navodnog opstanka Srba na Kosovu, bilo je omogućeno i da pojedinci godinama primaju duple plate.\nPrema istraživanju Insajdera objavljenog 2012, samo u četiri srpske opštine na severu Kosova, u Leposaviću, Zvečanu, Zubinom Potoku i severnoj Kosovskoj Mitrovici, na platnom spisku kosovske vlade bilo je 1.303 ljudi koji su istovremeno primali uvećane plate iz budžeta Republike Srbije. Za to vreme, oni Srbi sa Kosova koji nikada nisu radili u državnim institucijama, dobijali su pomoć najčešće preko narodnih kuhinja nevladinih organizacija.\nDa li su brojni dokazi o zloupotrebama ostali samo slovo na papiru, kako je Kosovo postalo azil za prevarante i postoji li politička volja da se tome stane na put, neka su od pitanja kojima će se se Insajder baviti u narednom periodu u rubrici Insajder u izgradnji.


Bihać: Stop bespravnoj gradnji u NP Una - mojusk.ba\nBihać: Stop bespravnoj gradnji u NP Una\nGradske vlasti u Bihaću odlučne su u namjeri da stanu ukraj bespravnoj gradnji na prostoru Nacionalnog parka Una, a u gradskom budžetu predviđeno je 100.000 maraka za uklanjanje nezakonito izgrađenih objekata na tom prostoru.\nPrema riječima gradonačelnika Šuhreta Fazlića, radi se o mnogo većim sredstvima u odnosu na ona koja su se do sada izdvajala u pomenute svrhe.\n“Mislimo da je krajnje vrijeme da se uvede red kada je riječ o gradnji na području Nacionalnog parka Una, jer ova nezakonita pojava u posljednjih nekoliko godina ponovo uzima maha”, istakao je Fazlić.\nPrema njegovim riječima, to se negativno može odraziti na razvoj turizma na ovim prostorima, budući da se iz godine u godinu bilježi sve veći broj turista na području Nacionalnog parka Una.\nS tim ciljem pokrenuta je akcija “Traka”, koju će u narednom periodu provoditi inspekcijski organi s ciljem evidentiranja svih bespravno izgrađenih objekata. “Inspektori će sve takve objekte zatvoriti trakom i znakom zatvorenog gradilišta, a nakon toga načiniti zapisnik. Poslije toga izdaće se potrebna rješenja i vlasnici pozvati da legaliziraju svoje objekte, ukoliko nešto takvo uopšte bude moguće. Objekti koji se ne budu mogli legalizirati biće uklonjeni”, izjavio je šef gradske inspekcije Jasmin Stambolija.\nOn je istakao kako je bespravna izgradnja posebno prisutna u blizini naselja Ripač, gdje niču vikend naselja, i to na obje obale rijeke Une.


Jedan od lidera Demokratskog fronta, Nebojša Medojević, uhapšen je u četvrtak oko ponoći nakon sjednice crnogorskog parlamenta i trenutno se nalazi u zatvoru u Spužu, potvrdila je Uprava policije.\nPolicija je saopštila da je Medojević uhapšen po nalogu za hapšenje koji je izdao Viši sud “u predmetu formiranom povodom tvrdnji o primanju i davanju mita”.\nViši sud je Medojeviću odredio pritvor u trajanju od dva mjeseca jer je odbio da svjedoči u predmetu formiranom u Specijalnom državnom tužilaštvu, zbog javno izgovorenih tvrdnji da zna da bivšem gradonačelniku Podgorice neće biti određen pritvor zato što je Glavni specijalni tužilac Milivoje Katnić navodno primio mito u iznosu od 100.000 eura.\nMedojević je prije ponoćnog glasanja u parlamentu zatražio riječ, kako bi upitao predsjednika parlamenta Ivana Brajovića zbog čega su ispred zgrade parlamenta prisutni policajci u civilu, koji ga prate.\nPoslanik DF Slaven Radunović rekao je su jake policijske snage bile ispred Skupštine, kao i da “nismo znali koga, ali smo znali da se nešto dešava”\n“On je ušao sa mnom u auto i krenuli smo ka kući i na Bulevaru Svetog Petra Cetinjskog smo presretnuti maricom i Nebojša je uhapšen. On je sada tu (u spuškom zatvoru)”, rekao je Radunović i dodao da je njemu i Medojeviću “rečeno da imaju nekakav nalog, ne znamo o čemu se radi”\n“Sumnjamo da se isto sprema i Milanu Kneževiću, zato je on ovog momenta još uvijek u Skupštini. Svjedoci ste represije nad Demokratskim frontom i sramotne sačekuše policije dok se završi skupštinsko zasijedanje" poručio je Radunović u video poruci snimljenoj ispred zatvora u Spužu i postavljenoj na Fejsbuk.\nIstu zatvorsku kaznu Viši sud je odredio i Medojevićevom kolegi iz DF-a, Milanu Kneževiću, zbog odbijanja da svjedoči o svojim tvrdnjama da mu je neimenovani sudija tog suda tražio mito od 10,000 eura u zamjenu za ukidanje presude za napad na policajca tokom protesta te koalicije u oktobru 2015.\nNakon hapšenja Medojevića, koalicija Demokratski front održala je konferenciju za medije na kojoj je njen lider, Andrija Mandić, rekao da se “Crna Gora nalazi na ivici građanskog rata”.


Potpredsjednik bosanskohercegovačkog entiteta Republika Srpska Ramiz Salkić dopisom od 03.2.2021. godine pozvao je visokog predstavnika, Vijeće za implementaciju mira, OSCE i Kancelariju Evropske komisije da spriječe etničko čišćenje u organima lokalnih zajednica u entitetu RS.\nObjavljeno: 09.02.2021. u 16:09\nU svom dopisu posebno je istakao primjer implementacije izbornih rezultata u općinama Bratunac, Vlasenica, Foča, gdje su Bošnjaci po popisu iz 1991. godine bili većinski narod.\nPodsjetio je na ustavnu obavezu da se institucije i organi u koje se ubrajaju i lokalne zajednice trebaju uspostaviti po popisu iz 1991. godine što do danas nije učinjeno. Implementacijom lokalnih izbornih rezultata, naveo je, otišlo se i korak dalje jer su iz zakonodavnog i izvršnog rukovodstva spomenutih, ali i nekih drugih općina, potpuno eliminisani predstavnici Bošnjaka.\nPotpredsjednik je u dopisu pozvao i na zaustavljanje pravoslavizacije u obrazovnom procesu u entitetu RS i prestanak slavljenja pravoslavne slave Sveti Sava kao slave u školama u ovom entitetu.\nNaveo je da je ovo najgrublji primjer sistemske diskriminacije povratnika u ovaj entitet što je kršenje Aneksa VII Dejtonskog mirovnog sporazuma. Sistemska diskriminacija se primjenjuje kao mirnodopska metoda od strane vlasti u entitetu na različitim nivoima za ponovni progon povratnika sa svojih ognjišta i ona se mora hitno sankcionisati i zaustaviti.\n- U zaustavljanju sistemske diskriminacije povratnika presudnu ulogu ima OHR i Visoki prestavnik kao zaduženi za pračenje provođenja civilnog dijela dejtonskog mirovnog sporazuma – poručuje Salkić.


Sjednica SO Srebrenica: Dane Katanić v.d. direktor Centra za socijalni rad - UPSMedia Sjednica SO Srebrenica: Dane Katanić v.d. direktor Centra za socijalni rad – UPSMedia\nSjednica SO Srebrenica: Dane Katanić v.d. direktor Centra za socijalni rad\njanuar 29, 2018 januar 30, 2018 urednik\nU Srebrenici je danas održana 11. redovna sjednica lokalnog parlamenta.\nOdbornici Skupštine opštine Srebrenica donijeli su Odluku o prodaji opštinskih prostorija u naselju Skelani, za smještaj Geodetske uprave Republike Srpske.\nOdbornicu su za vršioca dužnosti direktora JU „Centar za socijalni rad“ izabrali Dana Katanića i usvojili zaključak da se poništi prethodni i raspiše novi konkurs za izbor direktora JP „JS RTV Srebrenica“.\nDonesena je odluka o formiranju Agencije za razvoj i izgradnju opštine Srebrenica, kao i Odluka o definisanju školskih područja u ovoj lokalnoj zajednici.\nNa današnjoj sjednici SO Srebrenica dužnosti su razriješeni i članovi nadzornih i upravnih odbora preduzeća čiji je osnivač opština i imenovani novi.\n← Bratunac bolji od Borca u derbiju Prve košarkaške lige Republike Srpske\nTokom 2017. godine, u Srebrenici rođene 54 bebe →\nfebruar 21, 2019, 2:14 am


Košarkaški klub Mega Mozzart » ĆAKIĆ PRED NBA DRAFT: „SPREMNI ZA NAŠE FINALE SEZONE“\nGeneralni menadžer Mega Bemaxa Goran Ćakić otputovao je u Njujork gde će se u noći između 20. i 21. juna održati NBA draft. Mesto održavanja NBA drafta će i ove godine biti Barklej centar u Bruklinu, a Goran Ćakić će biti predstavnik Mege na ovoj smotri najjače lige na svetu, na kojoj je Mega od 2014. godine imala ukupno 9 izabranih košarkaša, po tri igrača u tri navrata (Jokić, Micić i Dangubić 2014. godine, Luvavu, Zubac i Zagorac 2016. godine i Čančar, Jaramaz i Kaba 2017. godine), po čemu je Mega apsolutni rekorder među klubovima izvan američkog kontinenta.\nNa ovogodišnjem NBA draftu Mega Bemax će imati četiri kandidata. Pre svega tu je Goga Bitadze, ovogodišnji MVP ABA lige i Superlige, kao i osvajač priznanja Evrolige „Zvezda u usponu“, za koga su prognoze da bi trebalo da bude izabran u prvoj rundi, kao i Adam Mokoka, za koga specijalistički sajtovi i NBA analitičari prognoziraju da će biti izabran u drugoj rundi. Takođe, Luka Ašćerić je kao izlazno godište (1997.) automatski prijavljen za ovogodišnji draft, kao i Edin Atić (1997.).\n– Kao i prethodnih godina, sa velikim nestrpljenjem iščekujemo NBA draft koji za nas predstavlja finale sezone. Mnogo je rada uloženo u klubu, počevši od samih igrača i stručnog štaba, preko uprave i menadžmenta, kako bismo došli do sadašnje pozicije koju Mega ima, a to je da je najbolji klub za razvitak mladih igrača koji imaju ambiciju da zaigraju u NBA. Počelo je sa igračima iz Srbije 2014. godine kada je među košarkašima Mege na NBA draftu izabran Nikola Jokić, koji je nakon pet godina proglašen za najboljeg centra NBA lige. U međuvremenu su u klub pristizali i igrači iz različitih država, koji su posle vremena provedenog u Megi takođe pronalazili put do NBA drafta i najjače lige na svetu,\nrekao je Ćakić i nastavio:\n– Verujem da ćemo i na predstojećem draftu nastaviti pozitivan trend i da će se sledeće sezone povećati broj igrača koji su direktno iz Mege obukli dres nekog od NBA timova. Mega kao klub svake godine nastavlja da raste, uslovi za rad i napredak igrača se konstantno podižu, a tokom godine nam pristižu molbe od košarkaških radnika širom sveta sa željom da se upoznaju sa sistemom i načinom rada u Megi. Boravak na NBA draftu će biti iskorišćen i za razgovore i razmenu iskustava sa predstavnicima NBA timova, a sve sa ciljem podizanja nivoa naše organizacije,


Stefanović: Iza demonstracija u Tirani oni koji žele vratiti Blakan u doba ratova\nFoto: Tanjug/Rade Prelic | Stefanović: Iza demonstracija oni koji žele vratiti Blakan u doba ratova\nSrna 21.12.2021 08:45\nBEOGRAD - Ministar odbrane Srbije Nebojša Stefanović poručio je da su antisrpske demonstracije u Tirani organizovali oni koji traže povratak regiona u doba ratova, mržnje i betonskih granica i bunkera.\n"Srpsku zastavu spaljivali su sledbenici davno poraženih politika Salija Beriše, ali i svih onih drugih u regionu koji ne mogu da se pomire da se danas rađa jedan novi Balkan, Balkan mira, pružene ruke i saradnje", rekao je Stefanović.\nPrema njegovim riječima posjeta predsjednika Srbije Aleksandra Vučića Albaniji i njegovi razgovori sa premijerima Albanije i Sjeverne Makedonije Edijem Ramom i Zoranom Zaevom u okviru inicijative "Otvoreni Balkan" još su jedan korak ka miru i saradnji u regionu i jedina politika koja može da vodi u budućnost.\n"Ovo su nemoćni trzaji mržnje prema svojim susedima, naspram ogromne želje srpskog, albanskog i makedonskog naroda da prevaziđu razlike koje ih razdvajaju", rekao je on, saopšteno je iz Ministarstva odbrane Srbije.\nUoči dolaska predsjednika Srbije Aleksandra Vučića u Albaniju demonstranti su juče na dva časa blokirali jednu od centralnih ulica u Tirani kako bi iskazali protivljenje kako njegovoj posjeti kao i inicijativi "Otvoreni Balkan", a tokom nereda je spaljena i srpska zastava.\nPremijer Albanije Edi Rama, koji je domaćin sastanka rekao je da čina spaljivanja srpske zastave treba da se stide oni koji su je spalili, a da je inicijativa "Otvoreni Balkan" dobra za cijeli region.


"BiH je odgovoran partner u operaciji mira u Afganistanu" - Klix.ba\nRadmanović u Lisabonu "BiH je odgovoran partner u operaciji mira u Afganistanu"\nRadmanović u Lisabonu\n20.11.2010. u 11:26\nRadmanović je u govoru na sastanku Sjeverno-atlantskog savjeta o Afganistanu istakao da je BiH opredjeljena da doprinosi globalnom miru i bezbjednosti, ističući da je doprinos misiji ISAF u Afganistanu velik, ukoliko se ima u vidu da je BiH mala zemlja slabe ekonomske snage, javlja specijalni izvještač Srne iz Lisabona.\n"Važno je istaći da se učešće BiH u ISAF misiji konstantno povećava i da to ne izaziva nikakva unutrašnja sporenja. Učinićemo sve da BiH bude stabilan i pouzdan partner u operaciji mira u Afganistanu", rekao je Radmanović.\nOn je podsjetio da je prije četiri godine BiH iskazala spremnost da preuzme obaveze i prava koja podrazumijeva članstvo u evro-atlantskoj porodici slobodnih i demokratskih država, pristupanjem NATO programu Partnerstvo za mir.\nRadmanović je dodao da su organi vlasti u BiH, ali i društvo u cjelini pristupili korjenitim i sveobuhvatnim reformama u različitim oblastima u cilju integracije BiH u evro-atlantske strukture.\n"U proteklom vremenu oružane i policijske snage BiH učestvovale su u mirovnim operacijama Ujedinjenih nacija u Liberiji, Sudanu, Istočnom Timoru, Kipru, Haitiju, Kongu itd. Jedna jedinica za deminiranje iz sastava Oružanih snaga BiH, kroz koju je u nekoliko rotacija prošlo 350 vojnika, uspješno je učestvovala u operaciji mira u Iraku i vratila se sa pozitivnim iskustvima", rekao je Radmanović.\nOn je podsjetio da je BiH 11. marta 2009. godine potpisala Sporazum o učestvovanju u ISAF-u i Sporazum o finansiranju sa Generalnim sekretarom NATO-a.\n"Predsjedništvo BiH je 27. jula 2010. godine donijelo odluku o upućivanju 45 pripadnika Oružanih snaga BiH u misiju Snaga međunarodne bezbjednosne pomoći, poznatiju kao ISAF u Afganistan, koju je potvrdio Predstavnički dom Parlamentarne skupštine BiH", rekao je Radmanović.\nOn je dodao da je u oktobru ove godine upućena prva rotacija pješadijske jedinice u misiju, koja djeluje u okviru danskog kontingenta u provinciji Helmand, na obezbjeđenju nepokretnih vojnih objekata, dok je godinu dana ranije BiH poslala 10 oficira u komandu NATO-a u ISAF misiji.\n"BiH je donijela odluku o upućivanju 10 instruktora i trenera vojne policije u Afganistan, ali oni još nisu upućeni na teren do odluke savezničkih snaga o njihovom angažmanu", rekao je Radmanović i dodao da je Predsjedništvo BiH donijelo odluku o slanju četiri oficira u ISAF štabove.\nOn je podsjetio da je BiH ove godine donirala 60 haubica u NATO povjerenički fond za razvoj ANSF.\n"Učešće jedinice Oružanih snaga BiH u misiji ISAF do sada je bilo uspješno što potvrđuju i nalazi sa terena. Sve to govori o dobroj integraciji naših oficira i vojnika u novim okolnostima", rekao je Radmanović i dodao da vojne jedinice iz sastava ISAF-a imaju značajan dio civilnih aktivnosti u pružanju pomoći lokalnom stanovništvu u njihovoj zoni odgovornosti.\nPrema njegovim riječima, prioritet u budućnosti treba da bude pružanje pomoći u obuci afganistanskih snaga bezbjednosti.\n"Dugoročna posvećenost međunarodne zajednice u Afganistanu treba da ide u pravcu ekonomske obnove i aktiviranja prirodnih i ekonomskih resursa kojim zemlja raspolaže, uz strana ulaganja, kako bi zemlja izašla na put mirne tranzicije i ekonomskog razvoja", zaključio je Radmanović.\nprije 19h 5m 202\nprije 6h 13m 91\nprije 22h 39m 170\nprije 3h 4m 91\nprije 2h 1m 84


Tag "rukomet" (1/2)\nHome / Tagovi / Tag "rukomet" (1/2)\nSport klub je jedan od najgledanijih sportskih kanala u Srbiji. Na sajtu Sport klub pronađite programsku šemu, najnovije informacije o fudbalskim utakmicama, teniskim mečevima, košarci, rukometu, NHL, NFl, automobilizmu i borilačkim sportovima. Tu je i forum Sport klub-a gde možete komentarisati uspehe i neuspehe naših sportista ali i ostalih odigranih mečeva. www: http://www.sportklub.info/\nsport fudbal košarka rukomet tenis tennis automobilizam Borilački-sportovi programska sema nhl nfl forum sport klub\nSportski blog našeg proslavljenog reprezentativca Radanovića. Pronađite nejnovije informacije iz sveta fudbala, košarke, tenisa, atletike, automobilizma, vaterpola. www: http://lauda.wordpress.com/\nblog fudbal košarka rukomet tenis vaterpolo karate auto moto evropsko-prvenstvo atletika sportska-dešavanja\nZvanična prezentacija Ministarstva omladine i sporta Republike Srbije koja informiše o aktuelnim projektima, aktivnostima vezanim za omladinu i sport. Na sajtu je dostupan i nacrt zakona o sportu, dokumentacija,zakoni, uredbe i strategija.\nsport Srbija fudbal skijanje omladina košarka odbojka rukomet tenis serbia Ministarstvo-omladine-i-sporta-Srbije upravljanje-projektima eyof priznanja nagrade džudo vaterpolo gimnastika trčanje streljaštvo


Aktuelno, Lifestyle, Putovanja — By taty on June 17, 2014 2:35 pm\nPrvi međunarodni Festival vatrometa biće održan od 20. do 22. juna u Sremskoj Mitrovici, a timovi iz Srbije, Slovačke i Italije prvi put će izvesti piromuzičke vatromete u Srbiji.\nOvog vikenda, od petka do nedelje, Mitrovčani i gosti imaće priliku da na hipodromu u tom gradu gledaju nadmetanja pirotehničkih ekipa.\nFestival je međunarodnog karaktera i planiran je dolazak renomiranih ekipa, pa je tako deo ekipe koji dolazi iz Italije svetski šampion sa Festivala vatrometa u Montrealu prošle godine, dok je ekipa iz Srbije, “Mirnovec priotehnika” osvajač drugog mesta na istom takmičenju.\nPrateća manifestacija na Festivalu vatrometa je Festival manifestacija, starih zanata i suvenira pod nazivom “Svi zajedno doživimo Srbiju”, koji će ove godine biti organizovan, takođe, prvi put.\nFestival je zamišljen kao mesto promocije kulturne baštine Srbije kroz predstavljanje manifestacija, starih zanata i suvenira, naglasili su organizatori.\nTags: destinacija, Festival, Festival vatrometa i u Srbiji!, Lifestyle, Prvi međunarodni Festival vatrometa, Putovanja, Putovanje, Srbija, Sremska Mitrovica, vatromet\nNe odustajte od želje da imate zdravu dugu kosu. Ovo je pet top saveta kako to da postignete: KORISTITE...


Moguće je ukidanje policijskog sata | Radio Kakanj\nNaslovnica Vijesti BiH Moguće je ukidanje policijskog sata\n” Mišljenja sam da se situacija poboljšava zahvaljujući prevashodno mjerama federalnog Kriznog štaba. Tu imamo i naš mukotrpni angažman, tako da pretpostavljam da će o pitanju ukidanja policijskog sata kolege donijeti ispravne odluke”, rekao je Ajdinović.\n” Koliko god je teško privrednim subjektima pridržavati se epidemioloških mjera, toliko je teže i inspektoru obavljati inspekcijski nadzor, posebno u situaciji kad mora biti represivan. Mogu s ponosom reći da ovu krizu držimo pod kontrolom, međutim bili smo primorani u desetak slučajeva zatražiti intervenciju policijskih službenika, najviše u KS-u”, kazao je Ajdinović.\nPrethodni članakOptuženi federalni premijer i ministarka ni riječi o ostavci\nSljedeći članakU BiH umjesto zagađivača okoliša troškove plaćaju građani


Njujork tajms: Tramp platio 750 dolara poreza u 2016. i 2017. – RTV SUNCE Arandjelovac\nHome » Svet » Njujork tajms: Tramp platio 750 dolara poreza u 2016. i 2017.\nin Svet 28/09/2020\nPredsednik Donald Tramp platio je samo 750 dolara federalnog poreza i u 2016, godini kada se kandidovao za predsednika, i u 2017. godini, tokom svoje prve godine u Beloj kući, izvestio je Njujork tajms u nedelju.\nTramp, koji je žestoko čuvao svoje poreske prijave i koji je jedini predsednik u moderno doba koji ih nije objavio, nije platio savezni porez na dohodak u 10 od poslednjih 15 godina, navodi se u članku.\nDetalji poreskih prijava usložnjavaju ono kako Tramp sebe opisuje – kao oštroumnog i patriotskog biznismena, otkrivajući umesto toga niz finansijskih gubitaka i prihoda iz inostranstva koji bi mogli doći u sukob sa njegovom odgovornošću kao predsednika.\nObelodanivanje predsednikovih finansija pokazalo je da je on zaradio najmanje 434,9 miliona dolara u 2018. godini, ali je u poreskim podnescima prijavljen gubitak od 47,4 miliona dolara.\nAdvokat Trampove organizacije Alan Garten i portparol Trampove organizacije nisu odmah odgovorili na zahtev Asošiejted presa za komentar o izveštaju.\nGarten je za Tajms rekao da je Tramp platio milionski porez i da se „čini da je većina, ako ne i sve činjenice, netačna“.\nTramp je odbacio izveštaj na konferenciji za štampu u nedelju.\nGovoreći u Beloj kući, Tramp je izveštaj odbacio kao „lažnu vest“ i ustvrdio da je platio porez, mada nije dao nikakve detalje.\nTakođe je obećao da će informacije o njegovim porezima „sve biti otkrivene“, ali nije ponudio vremenski okvir za obelodanjivanje, a slična obećanja data tokom kampanje 2016. godine nikada nisu ispunjena.\nZapravo, predsednik je pokretao sudske sporove protiv onih koji traže pristup njegovim podacima, uključujući američki Predstavnički dom, koji tuži za pristupanje Trampovim poreskim prijavama u sklopu kongresnog nadzora.\nObjavljivanje podataka, za koje je Tajms rekao da potiču iz datoteke koju su dobili o poreskim prijavama tokom dve decenije, dolazi samo nekoliko dana uoči prve predsedničke debate u utorak i nedeljama pre izbora koji su podelili naciju, protiv demokrata Džoa Bajdena.\nTokom prve dve godine na mestu predsednika, prema izvešaju Tajmsa, Tramp je od inostranih operacija primio 73 miliona dolara, što je uz dodatak njegovih golf imanja u Škotskoj i Irskoj uključuje i tri miliona sa Filipina, 2,3 miliona iz Indije i milion iz Turske.\nPredsednik je 2017. godine platio 145.400 dolara poreza u Indiji i 156.824 dolara na Filipinima, u poređenju sa samo 750 dolara američkog poreza na dohodak.\nTramp je pronašao više načina da umanji svoje poreske račune, navodi se u članku. Uzimao je poreske olakšice na lične troškove poput stanovanja, aviona i 70.000 dolara za oblikovanje frizure dok je snimao TV šou „Šegrt“.\nGubici u preduzećima u isključivom vlasništvu Trampa, kojima od rukovodi, čini se da su nadoknadili njegov udeo u „Šegrtu“ i drugim entitetetima sa više vlasnika.\nTokom prve dve godine svog predsednikovanja, navodi se u članku, Tramp se oslanjao na poreske olakšice za poslovanje kako bi smanjio svoje poreske obaveze.\nTajms je rekao da mu krediti za poslovne investicije u vrednosti od 9,7 miliona dolara, koji su predati nakon što je Tramp zatražio produženje za podnošenje poreza, omogućavaju da smanji prihod i plati po samo 750 dolara u 2016. i 2017.\nUplate poreza na dohodak pomažu u finansiranju američkih vojnih i domaćih programa.\nTramp je, počev od 2010. godine, tražio i dobio povraćaj poreza na dohodak u iznosu od 72,9 miliona dolara, za šta Tajms kaže da je u osnovi tekuće revizije Poreske uprave (IRS). Predsednik je odbio da objavi porez pozivajući se na reviziju.\nRičard Nil, iz distrikta Masačuses, predsedavajući resornog kongresnog odbora koji je neuspešno pokušao da dobije Trampovu poresku evidenciju, rekao je da Timesov izveštaj čini još važnijim da njegov odbor dobije dokumente.\n„Čini se da je predsednik izigrao poreski zakon u svoju korist i koristio pravne bitke da odgodi ili izbegne plaćanje onoga što duguje“, napisao je Nil u izjavi. „Donald Trump je sada šef agencije koju smatra protivničkom. Od suštinske je važnosti da IRS-ov program revizije predsednika ostane bez mešanja.“\nGarten je u izjavi novinskoj organizaciji rekao da je predsednik „platio desetine miliona dolara ličnog poreza saveznoj vladi, uključujući milione ličnih poreza od najave kandidature 2015. godine“.\nNjujork tajms je rekao da je odbio da Gartenu dostavi poreske prijave do kojih je došao kako bi zaštitio svoje izvore.\nPrethodna: Majami nadigrao Boston za plasman u finale\nSledeća: RTV sunce – Obogaćen knjižni fond u aranđelovačkoj biblioteci


G7 pozvale beloruske vlasti da oslobode političke zatvorenike i održe nove izbore - 05.05.2021, Sputnik Srbija\nGrupa G7 poziva beloruske vlasti da oslobode političke zatvorenike i održe nove izbore, navodi se u završnoj izjavi učesnika ministarskog samita zemalja G7 u... 05.05.2021, Sputnik Srbija\n„Duboko smo zabrinuti zbog političke krize i krize ljudskih prava nakon prevarantskih predsedničkih izbora u Belorusiji u avgustu 2020. godine. Pozivamo režim da sprovede preporuke nezavisne ekspertske grupe OEBS-a i oslobodi sve one koji su nepravedno zatvoreni zbog izražavanja svojih demokratskih težnji i okonča kontinuirano suzbijanje ljudskih prava i osnovnih sloboda“, piše u izjavi.U izjavi se napominje da se G7 takođe protivi progonu novinara. „Pozivamo režim da održi nove, slobodne i poštene izbore sa međunarodnim posmatračima“, dodaje se u dokumentu.G7 naglašava da će podržavati „demokratske težnje“ beloruskog naroda.Masovni protesti opozicije u Belorusiji počeli su 9. avgusta 2020. godine, nakon predsedničkih izbora na kojima je, prema podacima Centralne izborne komisije, pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska.Pročitajte još:\nevropa, svet, vesti, g7, belorusija\n© REUTERS / POOLUčesnici ministarskog samita zemalja G7 u Londonu\n„Duboko smo zabrinuti zbog političke krize i krize ljudskih prava nakon prevarantskih predsedničkih izbora u Belorusiji u avgustu 2020. godine. Pozivamo režim da sprovede preporuke nezavisne ekspertske grupe OEBS-a i oslobodi sve one koji su nepravedno zatvoreni zbog izražavanja svojih demokratskih težnji i okonča kontinuirano suzbijanje ljudskih prava i osnovnih sloboda“, piše u izjavi.\nU izjavi se napominje da se G7 takođe protivi progonu novinara.\n„Pozivamo režim da održi nove, slobodne i poštene izbore sa međunarodnim posmatračima“, dodaje se u dokumentu.\nG7 naglašava da će podržavati „demokratske težnje“ beloruskog naroda.\nMasovni protesti opozicije u Belorusiji počeli su 9. avgusta 2020. godine, nakon predsedničkih izbora na kojima je, prema podacima Centralne izborne komisije, pobedio aktuelni predsednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobedila Svetlana Tihanovska.


Britanska ambasada pažljivo prati događaje na Kosovu - Infobrif\nBritanska ambasada pažljivo prati događaje na Kosovu\nObjavljeno 23.07.2019. u 08:30 poslednja izmena 23.07.2019. u 01:24\nFoto/Unsplash/ Emily Wang\nBritanska ambasada u Prištini saopštila je da pažljivo prati političke događaje na kosovskoj teritoriji nakon što je Ramuš Haradinaj podneo ostavku na mesto premijera privremenih prištinskih institucija.\nIz britanske ambasade su za Radio Slobodna Evropa saopštili da su upoznati da je Haradinaj pozvan od Specijalnog tužilaštva, ali kažu i da je to „pitanje Specijalnog tužilaštva i da bi bilo neprikladno da se u ovom trenutku komentarišee“.\n„Ustav Kosova pojašnjava proces koji treba pratiti u slučaju ostavke premijera, kao i objavu vanrednih izbora. Shodno tome, ovo je pitanje koje kosovske institucije treba da donesu“, rekao je između ostalog Pais.\nVreme u Srbiji: Danas sunčano i toplo, na jugoistoku i istoku moguća kiša\nPortugalija treći dan u borbi sa vatrom, najmanje 39 povređenih (VIDEO)


Abazović: Nudili su mi 21 milion evra - Sputnjik Srbija\n00:34 23 Jun 2021\nAbazović: Nudili su mi 21 milion evra\n20:55 03.12.2020 (osveženo 00:39 04.12.2020) Preuzmite kraći link\nLider GP URA Dritan Abazović rekao je da će, ako bude potpredsednik vlade biti zadužen za sektor bezbednosti i spoljnu politiku. „Biću neko ko će po zakonu biti koordinator obaveštajnih službi“. Dodao je i da su mu nudili 21 milion evra da bi ga potkupili.\n„To što u parlamentu sede ljudi koji bi od Crne Gore da prave cirkus ja to ne želim kao potpredsednik Vlade ili poslanik. Ne želim da ponižavam svoju zemlju“, rekao je Abazović za „Vijesti“.\nOnje naveo da želi da sedne sa vrhom državnog tužilaštva i Uprave policije i identifikuje gde su problemi zbog čega se ne rešavaju najveći slučajevi.\n„Ukoliko identifikujem probleme tražiću da se reše, ako neko bude opstruirao rad podrazumevajući i kolege iz vlade izaći ću u javnost i identifikovati svakog čoveka jer to smatram dužnošću“, rekao je Abazović.\nPredsednik GP URA je naveo i kako su mu nudili 21 milion evra kako bi ga potkupili. On, međutim, nije želeo da obelodani ko mu je nudio toliki novac kako bi promenio stranu.\nKada su u pitanju pretnje koje je dobio, Abazović je rekao da ga je sve ono što se događalo pre i posle izbora „skamenilo" i da nema nikakav strah.\nCrnogorska policija: Otkriveno ko je pretio Abazoviću\nDritan Abazović, Crna Gora


Milan Juranić novi direktor policije Livanjskog kantona - Klix.ba\nBiH Milan Juranić novi direktor policije Livanjskog kantona\nMilan Juranić novi direktor policije Livanjskog kantona\n2.12.2014. u 14:28\nNa danas održanoj 32. sjednici Vlade Livanjskog kantona razmatrano je i dato pozitivno mišljenje na Pravilnik o unutrašnjem ustrojstvu i načinu rada Uprave za geodetsko i imovinsko-pravne poslove, Ureda za suradnju s međunarodnim organizacijama i institucijama i Ministarstva privrede Livanjskog kantona.\nVlada je donijela Rješenje o razrješenju Branka Đapića s mjesta direktora policije u Ministarstvu unutrašnjih poslova, zbog isteka četverogodišnjeg mandata i Rješenje o oduzimanju čina generalnog inspektora Branku Đapiću, zbog razrješenja s navedene dužnosti, saopćeno je iz kantonalne Vlade.\nSlijedom navedenog, Vlada je Milana Juranića, dosadašnjeg načelnika sektora uniformirane policije, ovlastila za obavljanje poslova direktora policije, sukladno Zakonu o unutrašnjim poslovima Livanjskog kantona, do imenovanja novog direktora.\nUsvojen je i Izvještaj o izvršenju budžeta za period januar-septembar 2014. godine, navodi se u saopćenju.\nZahtjevi Sindikata MUP-a Livanjskog kantona morat će čekati novu vladu\n03.04.2019. u 15:00\nČović i Cvitanović razgovarali o uspostavi vlasti u Livanjskom kantonu\n04.02.2019. u 16:58\nprije 37m 7\nZbog napada i prijetnji 48\nprije 43m 23\nNapokon sjednica 12\nprije 1h 4m 36


Istraga protiv Zorana Lazića, sekretara Ministarstva odbrane - Ozonpress :: internet portal\nTag: istraga, ministarstvo, sekretar\nTražimo od svih bezbednosnih službi države Srbije da hitno otvore istragu protiv Zorana Lazića, sekretara u Ministarstvu odbrane Republike Srbije i desne ruke ministra Aleksandara Vulina.\nGospodin Lazić, svojim činjenjem, kao i nečinjenjem, odavno je zaslužio da se nađe na novinskim stranicama „crnih hronika“ , ali uz zaštitu određenih lobija koji su do prosjačkog štapa doveli srpsku vojsku i srpske vojnike – ovaj „gogoljevski“ činovnik proširuje svoju moć. Pritom sekretar Lazić, i pored toga sto njegov ministar tako glasno brani medjunarodno pravo, gazi Ustav, zakone, međunarodne konvencije, sindikalna i gradjanska prava i slobode, a u dalekosežnom svom delovanju podriva borbenu gotovost države Srbije, sarađujući posredno i sa trgovcima oružjem za koje se sumnja da srpsko oružje isporučuju terorističkim organizacijama koje su na crnim listama svih vodećih svetskih sila od SAD do Rusije.\nUzaludno je da ukazujemo i pozivamo bezbednosne službe države Srbije, da obave razgovor sa predstavnicima Vojnog sindikata Srbije, i njihovim informativnim i antikorupcijskim timom, kako bi im ustupili svoja saznanja o finansiranju projekata sa privatnim firmama i sumnjivim novčanim transakcijama, o kontaktima sa trgovcima oružjem iz Saudijske Arabije, kontaktima za bezbednosno interesantnim licama iz stranih obaveštajnih službi, o nabavci delova za vozila Vojsku Srbiju, o ispumpavanju iz budzeta gotovo 60 miliona evra preko advokatskih kancelarija, o rasprodaji i unistavanju vojne imovine…. Sluzbe to znaju, ali nista ne preduzimaju.\nVojni sindikat Srbije priprema krivičnu prijavu zbog gušenja međunarodnim pravom garantovanih sindikalnih i osnovnih ljudskih prava i sloboda, koje ćemo dostaviti svim relevantnim međunarodnim organizacijama u EU i Rusiji.\nPlodove rada sekretara Lazića, koji je najblizi saradnik ministra Vulina, jos iz vremena Kancelarije za Kosovo i Metohiju, vidimo danas, kada pozicija Srbije po pitanju odbrane Kosova i Metohije nikada nije bila gora u poslednjih nekoliko godina. Međutim, nikada nisu istraženi milionski poslovi, niti proveren odliv ogromnog novca koji je država Srbija ulagala u infrastrukturne projekte na severu Kosmeta. I opet je sekretar Lazić bio tu negde, gde je novac i gde su sumnjive rabote, kao što je bio tu i kad se pod veresiju davao beogradski aerodom i ko zna gde još.\nSada ovaj činovnik pokušava da se sakrije iza šurovanja sa „kombi“ sindikatima u Vojsci Srbije, dok čini sve, čak i krivična dela, da ugasi jedini reprezentativni sindikat. Ti „kombi“ sindikati imaju za cilj da „veličaju lik i delo“ ministra Vulina, dok sve pobrajane sumnjive rabote krimogenih likova iz Ministarstva odbrane i njihovih „kombinacija“ ne budu sprovedene u delo.\nЅaznanja Vojnog sindikata Srbije odavno su sačuvani na sigurnom mestu. I eto, pozivamo vrlog sekretara Lazića da nas zbog svega izrečenog tuži, pošto naše krivične prijave uvek završe u nečijoj fioci. Tako ćemo javno moći da ukažemo na sve nezakonitosti i podlosti iza kojih stoje on i njegovi nalogodavci, ali i poslušnici.\n„Dugotrajno robovanje i rđava uprava mogu toliko zbuniti i unakaziti shvatanje jednog naroda da zdrav razum i prav sud u njemu otančaju i oslabe, da se potpuno izvitopere. Takav poremećen narod ne može više da razlikuje ne samo dobro od zla u svetu oko sebe nego ni svoju vlastitu korist od očigledne štete“– kaže veliki Ivo Andrić. Ako ste, gospodine Laziću mislili da je srpski narod i srpska vojska u tom stanju svesti, varate se.


Obe strane razumeju da će katastrofalni sajber napadi dovesti do obostranog uništenja sistema funkionisanja, koji će najviše pogoditi običan narod.\nUsred vrhunca vojnog sukoba između Rusije i Ukrajine, raste zabrinutost zbog sajber rata bez presedana.\nEksperti za sajber bezbednost budno prate obe strane, strahujući od ozbiljnih sukoba u sajber prostoru, čija bi šteta mogla premašiti štetu od rata koji se vodi na zemlji.\nRanije je američki predsednik Bajden rekao da su SAD „spremne da odgovore“ na svaki napad na kritičnu infrastrukturu.\nIstovremeno, mnogi stručnjaci za sajber bezbednost strahuju od „digitalnog Pearl Harbora“. Međutim, prema njihovim rečima, za sada je sajber front relativno miran.\nStrah od sajber rata nije nastao tek tako i niotkuda.\nMeđunarodni eksperti su više puta optuživali Rusku Federaciju za izvođenje sajber napada.\nKonkretno, ruske hakere koji su navodno bili povezani sa vladom RF, pa su tako i optuženi za velike sajber napade na ukrajinske elektroprivredne kompanije u 2015.-2016 godini. i distribuciju zlonamernog softvera, odnosno virusa NotPetya 2017. godine.\nOsim toga, nevladini hakeri povezani su s nizom ozbiljnih sajber napada na velike kompanije, uključujući američkog naftnog giganta „Colonial Pipeline 2021″.\nPočevši od januara 2022. godine, oko 120 veoma važnih ukrajinskih sajtova je srušeno, a sajber napadi su takođe izvedeni odvojeno na nekoliko ministarstava, koja se takođe pripisuju Ruskoj Federaciji. Poslednji u nizu ako pričamo od početka rata u Ukrajini bio je napad na ukrajinsku sajber policiju.\nIako su ovi napadi bili „značajni i bez presedana“, oni „još nisu katastrofalni“, rekao je Aron Turner, stručnjak u Vectri, kompaniji za sajber bezbednost sa sedištem u Kaliforniji.\nPrema njegovim rečima, to je zbog činjenice da nijedna strana ne želi da bude prva koja će „baciti šibicu u Treći svetski rat„.\n„Najverovatnije smo došli do neke vrste popuštanja, gde obe strane razumeju da će katastrofalni sajber napadi najverovatnije dovesti do obostranog uništenja velikih sistema“, rekao je Turner za Guardian.\nOsim toga, veliki i važni sistemi su sada bolje pripremljeni za sprečavanje napada nego ranije, pa je moguće da su neki od većih pokušaja hakovanja zaustavljeni, kažu stručnjaci.\nSAD su uložile milijarde dolara u sajber odbranu, kako iz privatnih, tako i iz javnih izvora. Ukrajina je u proteklih sedam godina od napada na energetsku mrežu 2015. godine sprovela jačanje kapaciteta u svojoj infrastrukturi.\nViša direktorka za informacije u Beloj kući, Tereza Pejton, optužila je Rusiju da ulaže više resursa u koordinisanu kampanju za širenje dezinformacija.\nPrema mišljenju bivšeg glavnog savetnika Agencije za nacionalnu bezbednost Glena Gerstela, ruska preferencija dezinformacija nad razornim sajber napadima nije bila iznenađenje. Napadi na mrežne infrastrukture bi se smatrali „ekvivalentnim fizičkim napadima upotrebom bombi ili projektila„, dok je propaganda negde u sivoj zoni.\n„Ovo su sve akcije da kažemo ispod linije, ali su i dalje štetne i veoma opasne“, rekao je Gerstel.\nPejton je takođe napomenula da izostanak destruktivnih sajber napada sada, ne znači da se oni neće dogoditi kasnije.\nZa mnoge tajne operacije, posebno one velikih razmera, potrebno je vreme da se pripreme.\nPrimera radi u slučaju hakovanja SolarWinds-a, ruski hakeri su počeli da vrše napad na kompaniju u martu 2020. godine, a za to se saznalo tek u decembru iste godine.\n„Već se događaju incidenti kojih još nismo svesni. U slučaju Rusije, uvek kažem, ako se još uvek ništa ne događa i dalje morate biti na oprezu”, dodala je Pejton.


Đorđević odgovorio Zorani Mihajlović: Paravojska Rio Tinta zavodi red u Srbiji! OSLOBOĐENJE POZIVA NA VEČERAŠNjI PROTEST U ŠAPCU - NEĆU RIO TINTO - Politički.rs\nPokret Oslobođenje reagovao je na izjave ministarke rudarstva i energetike Zorane Mihajlović, date nakon sednice Radne grupe za implementaciju projekta „Jadar“, odnosno eksploatacije litijuma koje u Zapadnoj Srbiji planira multinacionalni koncern Rio Tinto. Mihajlovićeva je tom prilikom rekla da je Vlada Srbije svesna „značaja ovog projekta za sve građane“.\nIz pokreta Oslobođenje istakli su da je projekat zaista značajan, ali ne onako kako ministarka Mihajlović misli.\n„Projekat je od presudnog značaja za budućnost ovog regiona, jer će uništiti reke, šume, obradivo zemljište. Raseliće ljude iz oko trideset sela samo u prvoj fazi i trajno će učiniti celo područje Jadra i Rađevine nenastanjivim na duži rok“, kaže se u saopštenju ovog pokreta.\nPredsednik Oslobođenja Mlađan Đorđević posebno je kritikovao izjave ministarke o transparentnosti, ističući da je već više puta ukazivano na propuste u toj sferi.\n„Sada dobijamo informacije o privatnom obezbeđenju kompanije Rio Tinto koje patrolira selima lozničkog kraja i zastrašuje stanovništvo. O kakvoj transparentnosti pričamo kada privatne korporativne paravojske zavode red u Srbiji“, upitao je Đorđević.\nOn je takođe ukazao na problematičan sastav Radne grupe projekta, u kojoj nema predstavnika lokalnih udruženja građana ili eksperata za zaštitu životne sredine, „ali su zato tu predstavnici stranih ambasada, da osiguraju da se poštuje interes njihove multinacionalne kompanije“.\nĐorđević kaže da je takav „kolonijalni odnos prema Srbiji i njenim građanima“ poražavajući, te da zbog toga građani moraju ustati protiv ovog projekta.\nIz pokreta Oslobođenje pozvali su građane na protest danas u 19 časova u Šapcu, ispred Skupštine grada. Na skupu pod nazivom „Neću Rio Tinto“ će biti ukazano na probleme iskopavanja litijuma, koji pogađaju ceo region Zapadne Srbije.\nTagged: MLAĐAN ĐORĐEVIĆ, POKRET OSLOBOĐENJE, PROTEST, RIO TINTO, ZORANA MIHAJLOVIĆ


Potpisan ugovor o implementaciji projekta između Gradske razvojne agencije Banja Luka i Međunarodne organizacije rada – ILO\nPočetna > Potpisan ugovor o implementaciji projekta između Gradske razvojne agencije Banja Luka i Međunarodne organizacije rada – ILO\nPredstavnici Gradske razvojne agencije su prošle sedmice u Sarajevu prisustvovali potpisivanju ugovora o implementaciji projekta „Strengthen of the Local Employment Partnership in the Sectors of Textile and Leather Manufacturing“ sa Međunarodnom organizacijom rada – International Labour Organization – ILO. Projekat finansira Evropska unija, a cilj njegove implementacije je da se zaposle osobe koje se nalaze na evidenciji Zavoda za zapošljavanje – Biro Banja Luka i to u deficitarnim zanimanjima u sektorima tekstil, koža i obuća.\nPredviđeno je da 50 ljudi prođe obuke za gore navedena zanimanja i da se najmanje 40% zaposli u firmama koje su partneri na projektu.\nGradska razvojna agencija je sa svojim projektnim konzorcijumom sada posatala dio Lokalnih partnerstva za zapošljavanje Bosne i Hercegovine. Projektni konzorcijum čine, osim Agencije, Tehnološki fakultet Banja Luka, Škola učenika u privredi Banja Luka, Zavod za zapošljavanje – Biro Banja Luka, kao i firme iz sektora tekstil, koža i obuća sa područja Banjaluke.\nOvaj projekat traje do kraja januara 2019. godine i njegov cilj je da se ojačaju kapaciteti radionica za šivenje tekstila, kože i obuće u Školi učenika u privredi i Tehnološkom fakultetu u Banjaluci, kao i da što veći broj nezaposlenih ljudi nađe zaposlenje u nekim od ovih sektora.\nDa podsjetimo, još uvijek je u toku javni poziv za prijavu kandidata za besplatne obuke u sektorima prerada tekstila, kože i CAD CAM tehnologija, koji se nakon završenih obuka mogu zaposliti u firmama koje su partneri na ovom projektu.


18. Aug 2000 17:41 (GMT+01:00)\nI ekonomisti "optimisti" u pogledu rasta deviza\nKamate naduvale crni kurs marke\nKurs zaostao za cenama i sada pokušava da ih sustigne\nBEOGRAD - Ulični kurs će do septembra narasti na 30 dinara, a do kraja godine, verovatno na 35 dok će šticovani krajem godine preći 40 dinara za jednu nemačku marku - komentariše rast crnog kursa ekonomista Jovan Ranković.\nKorekcija reda radi\nNebojša Medojević, poznati ekonomista iz Crne Gore, kaže da kurs dinara u Crnoj Gori nema nikakav značaj već je kozmetičke prirode.\n- Pošto nema transakcija u dinarima, Crna Gora reda radi koriguje kurs kad se on u Beogradu "naduva" i na taj način vodi pasivnu monetarnu politiku. Dakle, korekcija u CG je formalna i potpuno ekonomski beznačajna sve dok ne profunkcioniše robni promet između Srbije i CG. Kurs ima za vladajuću strukturu više političku konotaciju jer ona tvrdi da sprovodi reforme dok se kod vas kurs dnevno obezvređuje što je tipično jugoslovenska priča. Koliko će crni kurs rasti u Srbiji zavisi od naroda. Ako Milošević proceni da loše stoji, pumpaće pare radnicima i penzionerima i kurs će rasti - kaže Medojević.\nPoslednjih šest godina, kurs i cene se naizmenično jure, u januaru marka je na ulici vredela 22 dinara, cene su počele da rastu i skoro su se udvostručile pa ih kurs pokušava stići, kaže Ranković i objašnjava da cene rastu zbog visokih fiksnih troškova pri korišćenju kapaciteta od oko svega 40 odsto i niskog obrta kapitala. Pored ovoga, kurs podstiču i carine koje su uvećane 3,3 puta, dodatni porezi i nominalni rast plata.\n- Skok kursa, naročito potenciraju kamate. Nedavnom odlukom da se povećaju obavezne rezerve banaka na 24,5 odsto, imobilisan je kreditni potencijal. To je učinjeno da bi se zadržao rast novčane mase, ali su efekti negativni. Banke su zbog smanjenog plasmana kapitala povećale kamate na oko šest odsto mesečno, ali one sa provizijama iznose čak devet odsto što je porast u odnosu na prethodni nivo koji je iznosio 3,6 ili 3,8 odsto skok od 182 odsto - kaže Ranković.\nMilan Kovačević, konsultant za strana ulaganja, smatra da je analitičar, a ne futurista pa ne može da predvidi koliko će narednih meseci skočiti crni kurs, ali tvrdi da će, sasvim sigurno rasti. Kurs je zaostao za cenama i sada pokušava da ih dostigne. Njega stimuliše štampanje para, obveznice koje su podeljene na ime dečijih i materinskih dodataka i još mnogo toga, zaključio je Kovačević.\n17:41h I ekonomisti "optimisti" u pogledu rasta deviza\n18:04h Zvanični kurs iz Crne Gore od ponedeljka na beogradskim ulicama\n18:23h Konkurs za stambene kredite u Ivanjici\n19:08h Banja Luka: Dan košta 25 maraka


PlayStation 5 donosi potpunu promjenu: Pogledajte samo djelić - BIGportal.ba\nPlayStation 5 donosi potpunu promjenu: Pogledajte samo djelić\n16 Juna, 2020 16 Juna, 2020 0242\nTokom predstavljanja PlayStation 5 konzole, iz kompanije Sony su tek ovlaš dodirnuli temu operativnog sistema. Međutim, to ne znači da nemaju šta da kažu.\nMet Meklorin, potpredsednik odseka za dizajn kompanje Sony, obećao je da će operativni sistem dobiti potpuno novi izgled, koji će biti “vrlo zanimljiva evolucija” i “kompletna promena u odnosu na PS4, sa pojedinim vrlo različitim novim konceptima”.\nOperativni sistem za PS5 trebalo bi da bude suptilniji, da ima novi “vizuelni jezik”, a korisnički interfejs bi trebalo da bude u potpunosti reskonstruisan.\n“Ni jedan piksel neće ostati netaknut”, izjavio je Meklorin.\nOn je, takođe, nagovestio i da bismo mogli da očekujemo promene u korisničkom interfejsu početnog ekrana, ali i da nas možda čeka crna verzija PS5, kao i hardverska rešenja fleksibilnija nego što je to bio slučaj kod PS4. Šta ovo tačno znači, ostaje nam da vidimo, piše The Verge a prenosi tPortal.\nOVO je jedini žbun čiji cvjetovi MIJENJAJU boju PREMA ŽELJI baštovana\nPrvi Volkswagen razvijen u Brazilu koji će se prodavati i u Evropi


Kremlj: Sa zabrinutošću pratimo situaciju u Jermeniji - 25.02.2021, Sputnik Srbija\nKremlj sa zabrinutošću prati situaciju u Jermeniji, ali smatra da su to unutrašnje stvari te zemlje, rekao je portparol ruskog predsednika Dmitrij Peskov. 25.02.2021, Sputnik Srbija\nrusija, svet, vesti, nikol pašinjan, kremlj, jermenija\n10:50 25.02.2021 (Osveženo: 01:09 26.08.2021)\nKremlj sa zabrinutošću prati situaciju u Jermeniji, ali smatra da su to unutrašnje stvari te zemlje, rekao je portparol ruskog predsednika Dmitrij Peskov.\n„Sa zabrinutošću pratimo razvoj situacije u Jermeniji. To smatramo isključivo unutrašnjim pitanjem Jermenije – našeg veoma važnog i bliskog saveznika na Kavkazu“, rekao je Peskov.\nOn je takođe istakao da Moskva poziva sve na smirenost – situacija treba da ostane u ustavnom okviru.\nPeskov nije želeo da komentariše izjavu Pašinjana o mogućoj neispravnosti operativno-taktičkih sistema „Iskander“, kupljenih od Rusije.\n„Ruska tehnika je više puta demonstrirala svoju efikasnost u raznim delovima sveta“, konstatovao je Peskov.\nPortparol Kremlja je takođe naglasio da nakon zaoštravanja situacije u Jerevanu nije bilo kontakata Rusije i Jermenije na najvišem nivou, ali je dodao da će se kontakti brzo organizovati ukoliko bude potrebe za tim.\nOglasilo se i rusko Ministarstvo spoljnih poslova, koje je naglasilo da je situacija u Jermeniji unutrašnja stvar te zemlje.\nGeneralštab vojske Jermenije zatražio je danas ostavku premijera Nikole Pašinjana. Predsednik jermenske Vlade je ovo nazvao pokušajem vojnog udara. Pašinjan je nakon toga smenio načelnika Generalštaba Oružanih snaga, general-pukovnika Onika Gasparjana koji je zajedno sa 40 visokih oficira zatražio njegovu ostavku. Mnogi stanovnici Jerevana ponovo su izašli na ulice, zahtevajući ostavku Pašinjana.


Naslovna » Vesti » NOVO! Milenijum dobrovoljno zdravstveno osiguranje\nBEOGRAD • Milenijum osiguranje predstavilo novi proizvod – dobrovoljno zdravstveno osiguranje\nNakon detaljne analize domaćeg tržišta osiguranja, i u skladu sa konstantnim nastojanjem da ispuni potrebe osiguranika, kompanija Milenijum osiguranje je krajem 2019. godine predstavila dobrovoljno zdravstveno osiguranje kao novi proizvod na tržištu.\nPrepoznajući povećane zahteve za brzim, predvidivim i efikasnim, a iznad svega kvalitetnim zdravstvenim uslugama, proizvodi Milenijum dobrovoljnog zdravstvenog osiguranja se prilagođavaju specifičnim potrebama i mogućnostima svakog osiguranika. Iz tog razloga postoje različiti programi i paketi dobrovoljnog zdravstvenog osiguranja, u okviru kojih ljudi sa različitim zahtevima mogu pronaći pristupačno osiguranje po svojoj meri, uz pokriće troškova lečenja.\nU vremenu kada je svakodnevni život ubrzan, prepun stresa i obaveza, uklapanje lekarskih pregleda u dnevni plan aktivnosti postaje pravi izazov. Polise dobrovoljnog zdravstvenog osiguranja omogućavaju preglede, intervencije i lečenje bez čekanja, štede vreme osiguranika i olakšavaju efikasnu brigu o sopstvenom, kao i zdravlju članova porodice i zaposlenih.\nMilenijum dobrovoljno zdravstveno osiguranje štedi Vaše vreme i štiti Vaše zdravlje.\nDobrovoljno zdravstveno osiguranje na prvo mesto stavlja komfor osiguranika i zato obezbeđuje izbor lekara, moderne tehnike i procedure lečenja, kao i jednostavno zakazivanje pregleda bez čekanja.\nSve što osiguranici treba da urade je da pozovu Coris kontakt centar koji će u najkraćem mogućem roku zakazati pregled u željenoj ustanovi sa spiska ugovornih ustanova. Kontakt centar dostupan je 24 sata dnevno svakog dana u nedelji, tokom cele godine.\nNa listi ugovornih ustanova Milenijum dobrovoljnog zdravstvenog osiguranja nalazi se više od sto renomiranih ustanova širom Srbije i njihov broj raste svakog dana. Osiguranici mogu koristiti i usluge u ustanovama sa kojiima Milenijum osiguranje nema ugovor, a troškovi lečenja za usluge ugovorene polisom će im biti refundirani.\nU okviru Milenijum dobrovoljnog zdravstvenog osiguranja, moguće je zaključiti ugovor za individualno ili kolektivno osiguranje. Individualnim osiguranjem osiguranik kao fizičko lice ugovara polisu za sebe ili članove svoje porodice, takođe fizička lica, dok kolektivnim osiguranjem pravno lice ugovara polisu za zaposlene i za članove porodica.\nPolise Milenijum dobrovoljnog zdravstvenog osiguranja omogućavaju osiguranicima da sve lekarske preglede obave na vreme i bez dodatnog čekanja, a da prilikom lečenja dobiju stručnu lekarsku pomoć, najsavremenije metode i najbolje opremljene ustanove zdravstvene zaštite.\nOpširnije o programima osiguranja\nTagovi: #milenijum osiguranje #milenijum dobrovoljno zdravstveno osiguranje


BBI Banka i Grad Konjic osigurali dodatnih 5 milijuna KM za mlade Grad Konjic je izdvojio 200.000 KM za subvencioniranje profitne marže, dok je BBI banka obezbijedila sredstva u iznosu od 5.000.000,00 KM.\n15. 06. 2022. u 16:26 Face.ba\nGrad Konjic je izdvojio 200.000 KM za subvencioniranje profitne marže, dok je BBI banka obezbijedila sredstva u iznosu od 5.000.000,00 KM.\n"Zadovoljstvo mi je što danas ispred BBI banke prisustvujem svečanom potpisivanju ova dva ugovora koji će mladima iz Konjica olakšati put do kupovine stana ili kuće, te pomoći obrtnicima i privrednim društvima koji žele finansirati svoje poslovne aktivnosti u oblasti poljoprivrede", izjavila je Azra Hadžiomeragić, član Uprave Bosna Bank International d.d. Sarajevo.\nNaglašavajući kako je riječ o finansiranjima po izuzetno povoljnim uslovima, Hadžiomeragić je istakla kako je BBI banka za projekat za mlade Konjica izdvojila 3 miliona KM, a za finansiranja obrtnika i privrednih društava dodatnih 2 miliona KM.\nObrtnici i privredna društva koji se bave poljoprivrednom aktivnošću, a imaju sjedište na području Konjica, moći će aplicirati za finansijska sredstva u BBI banci, koja će također biti subvencionirana od strane Grada Konjica.\nMaksimalan iznos odobrenih finansiranja za jedno privredno društvo iznosi 500.000,00 KM, a za obrtnike do 100.000,00 KM. U izuzetnim slučajevima Grad Konjic može dati saglasnost na veće iznose finansiranja. Finansiranja su sa rokom otplate do 48 mjeseci uz profitnu maržu do 3,99 % i uz mogućnost grace perioda do 6 (šest) mjeseci.


Ukupno je ubijeno četvoro, a uhapšeno šetoro atentatora.\nŽovenel Moiz, 53-godišnji predsednik Haitija, ubijen je u sredu u napadu na njegovu privatnu rezidenciju, a njegova supruga ranjena i prebačena je u bolnicu na Floridi. Ona je u kritičnom stanju, izvestili su lokalni mediji.\n- Četiri plaćenika su ubijena, a dvojica su presretnuta i sada su u našim rukama - rekao je Čarls, preneli su lokalni mediji.\nDodao je da su oslobođena trojica policajaca koje su napadači prethodno uzeli za taoce.\n- Blokirali smo [osumnjičene] na putu kada su otišli sa mesta zločina. Od tada se borimo sa njima - dodao je šef policije.\nVršilac dužnosti premijera Klod Žozef, koji je posle ubistva predsednika preuzeo kontrolu nad karipskom državom, pozvao je ljude da ostanu mirni i proglasio vanredno u celoj zemlji.\nObraćajući se naciji, Žozef je obećao da će ubice biti izvedene pred lice pravde i dodao da je bezbednosna situacija "pod kontrolom".\nubistvo predsednika Haiti ubijen predsednik Haitija Žovenel Moiz


Foto: Ilustracija | Gradi se fabrika kafe u Požarevcu\nTanjug 12.03.2020 08:39\nGrad Požarevac je bez naknade ustupio zemljište od 40 ari mješovitom preduzeću Bambi Sakces za izgradnju pogona za preradu i proizvodnju kafe.\nPogon bi trebalo da se nalazi u Sjevernom bloku nove industrijske zone, prenio je sinoć portal Ekapija.\nKako se navodi, preduzeće Bambi Sakces bilo je u stečaju do aprila 2019. godine, kada je rješenjem Privrednog suda u Požarevcu postupak obustavljen, a nakon prodaje stečajnog dužnika preduzeću Agrofood International iz Beograda za iznos od 55,7 miliona dinara.\nPredviđeno je da nakon što Grad Požarevac ustupi zemljište bez naknade, Bambi konkuriše za subvencije iz lokalnog budžeta u visini od 50.000 evra za izgradnju hale.\nMontažni poslovno-proizvodni objekat trebalo bi da ima površinu od 1.600 m2, dok je projektovani kapacitet fabrike 200 tona mjesečno pržene, mljevene i ostalih vrsta napitaka na bazi espreso i tradicionalne kafe.\nU biznis planu je navedeno i da je u startu planirano zapošljavanje 12 radnika, a u narednih 6 do 12 mjeseci još 10, od kojih bi pojedini trebalo da budu upućeni i na specijalne obuke u matičnim fabrikama u Bugarskoj i Grčkoj.\nProsječna neto zarada u fabrici po postizanju pune uposlenosti proizvodnje biće 50.000 dinara, odnosno 35.000 dinara minimalna neto zarada za zaposlene sa ŠS, do 118.000 dinara za zaposlene sa VŠ.\nU prvom dopisu Gradu Požarevcu bugarski investitor je predstavljen kao poznati dugogodišnji proizvođač kafe sa četiri fabrike u okruženju - u Bugarskoj, Grčkoj, Albaniji i Sjevernoj Makedoniji i predstavništvima u Moskvi i Izmiru.\nInače, tržišna vrijednost zemljišta koje se ustupa je oko 50.000 evra.\nPožarevac Fabrika kafe


Reciklažni centar u Novoj Varoši: Poslovanje bremenito problemima | INFO 24\nN. VAROŠ ZLATIBORSKI OKRUG\nNa godišnjem nivou se u proseku tretiralo oko 30 tona kartona, osam tona najlona i oko dve do tri tone PET ambalaže. U poslednje vreme se, međutim, radi smanjenim kapacitetom jer unutar kolektiva nemamo dovoljno radnika, a ni mogućnosti novog zapošljavanja zbog još uvek važeće uredbe o zabrani zapošljavanja u državnom sektoru. Trenutno je na ovim poslovima angažovan svega jedan zaposleni. Na lokaciju Reciklažnog centra od nedavno je preseljen i vozni park preduzeća, što nam zbog skučenosti prostora pravi dodatni problem – kaže Zoran Mirosavljević, rukovodilac radne jedinice Čistoća i mehanizacija pri ovdašnjem Komunalnom preduzeću.\nIstina je da smo Komunalnom preduzeću natovarili veliki deo poslova koji oni zbog manjka radnika ne mogu u potpunosti da odrade. Angažovani su dodatno i na uređenju grobalja i izgradnji vodovoda, tako da su desetkovani na poslovima u RC. Istina je i da se kao lokalna samouprava u dovoljnoj meri nismo bavili ovim problemom i sa takvom praksom se mora prestati. Jer su donatori , Opština i država dosta sredstava i napora uložili da se ovaj centar otvori , uz očekivanja da bi zahvaljujući ovom pogonu trebalo da se smanji broj smetlišta i u perspektivi produži vek buduće regionalne sanitarne deponije – smatra predsednik novovaroške opštine Radosav Vasiljević i obećava značajnije angažovanje lokalne samouprave na polju unapređenja rada RC.\nOčekujemo da bi Reciklažni centar u Novoj Varoši već do kraja 2013. godine trebalo da radi punim kapacitetom i da zapošljava desetak radnika. Otvaranje ovog pogona je u skladu sa nacionalnom i lokalnom strategijom upravljanja otpadom, ali je reciklaža važna I zbog ekonomskog razvoja. Očekivani profit za 2015. mogao bi biti oko 18.000 evra, a procenjujemo da bi 2033. godine ta cifra mogla da iznosi oko 200.000 evra – istakao je na otvaranju Reciklažnog centra pre šest godina Vensan Dežer, tadašnji šef delegacije EU u Srbiji.\nDerbi Prve lige na „Karađorđu“: Kabel dočekuje Zlatibor


Bošnjačko nacionalno veće tvrdi: Imamo pravo da preimenujemo škole - Sputnjik Srbija\n08:58 27 Januar 2021\n18:11 14.08.2018 (osveženo 18:21 14.08.2018) Preuzmite kraći link\nPotpredsednik BNV Esad Džudžo rekao je na konferenciji za novinare da državni funkcioneri svojim komentarima krše zakon mešajući se u nešto što je zakonska, ustavna i međunarodna ingerencija BNV, prenosi Tanjug.\nPozivajući se na Zakon o nacionalnim savetima nacionalnih manjina, Džudžo kaže da nacionalni saveti nacionalnih manjina imaju pravo da četvrtinu obrazovno-vaspitnih ustanova u kojima se nastava izvodi i na jeziku te nacionalne manjine proglase ustanovama od posebnog značaja.\n„Mi smo u skladu sa tim zakonom proglasili devet škola za obrazovne ustanove od značaja za Bošnjake u Sandžaku i time ispunili ono što nam zakon propisuje“, rekao je Džudžo.\nBNV će raditi na tome da ohrabri 72 člana školskih odbora da poštuju zakon, proceduru i nadležnosti koje BNV ima kao organ manjinske samouprave, istakao je Džudžo.\nOn navodi da po Zakonu o osnovama sistema obrazovanja i vaspitanja, školski odbori do 31. avgusta treba da usvoje ili odbace predloge BNV, a da je 31. decembar krajnji rok do kojeg ministar prosvete Mladen Šarčević treba da potpiše saglasnost na tu njihovu odluku.\nMinistar Šarčević je ranije rekao da je predlog BNV „ispolitizovana priča“, a ministar državne uprave i lokalne samouprave Branko Ružić da je taj predlog „pokušaj instrumentalizacije nacionalnog saveta bošnjačke nacionalne manjine u političke svrhe kojim predsednik BNV Sulejman Ugljanin želi da postigne određene političke poene“.\nBošnjačko nacionalno veće, Esad Džudžo, Novi Pazar


Skupo i na rasprodajama\nNaslov: Skupo i na rasprodajama Pet Jan 15, 2010 3:04 pm\nU prodavnicama širom Srbije sniženja su veća od 50 odsto. Ipak, mnogo je više posmatrača, za srpski standard neophodne su još niže cene\nVelika sniženja odeće i obuće još mame kupce širom Srbije, a kupoholičarska praznična groznica kao da uopšte ne jenjava. Međutim, to je samo privid, jer iako je sve na popustu, građani tvrde da im je skupo i da bi cene morale da budu niže.\nReporteri Pressa obišli su radnje i uverili se da za samo 1.000 dinara mogu da se kupe farmerke, haljina za 1.500, a čizme za 4.000 dinara. Najveća sniženja daju „Teranova", i to čak 70 odsto, „Aldo" do 50 odsto, „Todor" 30 odsto, koliko i „Tejli Vejl", „Ledžend" i poneki proizvodi u „Najkiju". U „Teranovi" kažu da im prodaja ide dobro i da su građani „ažurniji" čim vide nešto jeftinije.\n- Kod nas po ceni od 690 dinara mogu da se kupe suknje, džemperi, jakne i pantalone...\nU „Todoru" muška trenerka sada može da se kupi za 1.300 dinara, umesto pređašnjih 2.610, a duksericu sa kapuljačom naći ćete sniženu sa 3.280 na 1.640 dinara.


Usvojen Zakon o igrama na sreću - BIGportal.ba\n13 Marta, 2019 0200\nNarodna skupština Republike Srpske usvojila je večeras po hitnom postupku Zakon o igrama na sreću.\nUsvojeno je sedam amandmana vladajuće koalicije (SNSD-a, DNS-a, Socijalističke partije, DEMOS i Ujedinjene Srpske), među kojima i da igre na sreću priređuje „Lutrija RS“ samostalno ili u saradnji s drugim privrednim društvima, putem formiranja zajedničkog privrednog društva, u kojem „Lutrija“ ima najmanje 51 posto učešća u kapitalu i odlučivanju, uz prethodnu saglasnost Vlade.\nNisu prihvaćeni amandmani SDS-a, a podršku su dobili amandmani PDP-a.\nMinistar finansija Zora Vidović rekla je da je cilj zakona unapređenje nadzora u ovoj oblasti i razvijanje obima poslovanja u igrama na sreću, a samim tim i povećanje budžetskih prihoda u ovoj godini za 30 miliona KM, a u narednoj i za 60 miliona.\n-Takođe, cilj je jačanje uloge javnog preduzeća ‘Lutrija RS’ te uvođenje elektronskog sistema kojim se vrši nadzor priređivača igara na sreću – rekla je Vidović.\nPoslanik Srpske demokratske stranke (SDS) Nedeljko Glamočak smatra da je zakon loše pripremljen te da se predloženim rješenjima za neke firme želi uvesti monopol na igre na sreću, dok je šef Kluba poslanika Saveza nezavisnih socijaldemokrata (SNSD) Igor Žunić istakao da je neophodno smanjiti sivo tržište u toj oblasti.\nOpozicija je pitala i da li “Lutrija RS“ ima kapacitet da samostalno priređuje igre na sreću, a citirani su i negativni stavovi pojedinih priređivača igara na sreću o ovom zakonu.\nPrethodno su poslanici obavili raspravu o Prijedlogu programa rada Narodne skupštine Republike Srpske za 2019. godinu, a na dnevnom redu je još desetak tačaka.\n“Istog dana kad ukinu takse odmah ću sazvati sastanak”


Partizan - Pobeda kao lek - Sportske.net\nPartizan - Pobeda kao lek\nTrener Partizana je jasan pre duel sa Radom. Pobeda je imperativ kako bi se ublažila bol nakon eliminacije iz Evrope.\nTrener fudbalera Partizana Vuk Rašović rekao je danas da je njegovoj ekipi potrebna pobeda protiv Rada u Super ligi Srbije kako bi koliko toliko ublažili eliminaciju iz evropskih takmičenja.\n"Utakmica dolazi u veoma nezdodnom trenutku posle poraza od Tuna. Igramo protiv mlade i poletne ekipe Rada, koja nije rezultatski najbolje startovala, ali koja godinama unazad igra dobar fudbal i dosta igrača iz omladinske škole prebacuje u prvi tim", rekao je Rašović novinarima na stadionu Partizana.\nPartizan je u četvrtak poražen u švajcarskoj od ekipe Tuna s 3:0 i tako se oprostio od učešća u grupnoj fazi Lige Evrope.\nRašović je kazao da će ekipa Rada sigurno igrati otvoreno i ofanzivno.\n"Oni znaju kako igrati protiv Partizana, imaće veliki motiv, ali mi moramo da vodimo računa i prevaziđemo sitiaciju, da se okrenimo prvenstvu i Kupu, takmičnjenima koja su nam još preostala i da pobedimo, jer za nas nema izgovora", rekao je trener crno-belih.\nNa pitanje kako će poraz od Tuna uticati na igrače, Rašović je rekao da nikom u klubu nije lako.\n"Razgovarali smo i nikome nije lako. Desilo se nešto što nismo očekivali, ali moramo dalje, moramo da se vratimo u život i zato je Partizanu potrebna pobeda", naveo je Rašović.\nOn je rekao i da ne zna kakva će biti reakcija publike.\n"Znam da im nije prijatno, nikome nije, a mi ćemo pokušati da pobedom koliko toliko ublažimo eliminaciju iz Evrope", rekao je Rašović.\nTrener Partuzana je kazao da će u timu biti nekoliko promena, ali ne mnogo i da će u konkurenciji za tim biti i Nemanja Kojić, koji se oporavio, kao i da će Erik Đemba Đemba, koji nije igrao protiv Tuna zbog taktike, takođe biti u timu.\n"Kojić se oseća bolje i sigirno će igrati. Igraće i Fofana, koji nije imao pravo nastupa protiv Tuna", rekao je Rašović.\nOn je dodao da ne zna kakva je situacija s Markom Šćepovićem i objasnio da on nije bio u timu za meč u Švajcarskoj jer je bio više okrenut traženju inostranog angažmana.\nNa pitanje novinara šta se dešava s transferom Uroša Đurđevića iz Rada, on je naveo da nema informacija dokle se stiglo.\n"On je odličan odličan igrač i dosta klubova ga želi, poseduje potencijal i na njemu je da ga potvrđuje i da postane A reprezentativac, samo ćemo videti u čijem će to dresu biti", kazao je Rašović.\nOn je dodao da do kraja prelaznog roka očekuje bar još dva pojačanja, na mestu napadača i desnog beka.\nUtakmica četvrtog kola Super lige Srbije između Partizana i Rada igra se sutra od 19.00 na stadionu u Humskoj.


Dva kola Svetskog Kupa u Zrenjaninu – Sport In\nVazduhoplovni modelari koji se takmiče u okviru svetskog kupa u kategorijama F1A,B,C, okupiće se predstojećeg vikenda u Aradcu kod Zrenjanina, kako bi nastupili na međunarodnim takmičenjima „35.Srem kup“ i “51. Đorđe Žigić kup“. Domaćin „Srem kupa“ je Aero klub „Nova Pazova“ 16. juna, dok je sledećeg dana neposredni organizator „Đorđa Žigića“ Aero klub „Franjo Kluz“ iz Zemuna.\nPrema programu takmičenja, planirano je da takmičari svoje modele startuju u osam časova ujutru oba dana i da se izvede ukupno sedam turnusa do 15 časova. Ukoliko nakon svih sedam turnusa bude takmičara sa istim brojem bodova, dodatni letovi tzv. flaj of biće organizovan nakon 18 časova. „Na oba takmičenja je prijavljeno oko 140 takmičara, ali očekujemo dolazak i učešće oko 100-ak takmičara. Pored domaćina Srbije, od zemalja učesnica ugostićemo i takmičare iz Amerike, Rusije, Izraela, Mađarske itd. Velika brojnost takmičara je posledica održavanja dva kola svetskog kupa u jednom vikendu, što je određena pogodnost za učesnike koji dolaze. Takođe je i posledica dobrih organizacija svih prethodnih takmičenja na ovom terenu,“ kaže jedan od organizatora i predsednik AK „Nova Pazova“, Nikola Bunčić.\nPodsetimo, na ovom terenu je 2016. godine održano Evropsko prvenstvo u klasama F1A,B,C, a pored toga Aradac je dugogodišnje stecište vazduhoplovnih modelara i lokacija modelarskih takmičenja iz kalendara Vazduhoplovnog saveza Srbije.\nOd početka godine su ukupno održana 22 takmičenja u okviru svetskog kupa u vazduhoplovnom modelarstvu u ovim klasama, a do decembra meseca predstoje još 42 takmičenja. Imajući u vidu broj takmičenja čiji rezultati ulaze u obračun najboljih na kraju godine, neće biti ni malo lako naći se na najvišim pozicijama. Ali u prethodne tri godine naš junior Bojan Gostojić je suvereno držao prvo mesto u klasi F1B i donosio Srbiji zlatne medalje. Sistem takmičenja svetskog kupa u vazduhoplovnom modelarstvu je ustanovljen 1987. godine od strane aeromodelarske komisije Međunarodne vazduhoplovne federacije (FAI).


Otkriven jedan od uzroka ledenog talasa koji nas je pogodio – Informer\nOtkriven jedan od uzroka ledenog talasa koji nas je pogodio\nLedeni talas koji je zahvatio Evropu i sjeverne i centralne dijelove Azije djelimično je uzrokovan razlikama u vazdušnom pritisku između polarnih područja i oblasti srednje geografske širine, saopćila je u utorak Svjetska meteorološka organizacija (WMO).\nOvaj fenomen poznat je kao “arktička oscilacija” i trenutno traje njena negativna manifestacija, koja izaziva hladno vrijeme u Evropi i toplije uslove na Arktiku. U evropskim zemljama ovih dana izmjerene su veoma niske temperature – u Letoniji, Bjelorusiji, Poljskoj i Ukrajini -30 stepeni, a na sjeveru Rusije čak -37.\nNa istoku Njemačke izmjerena je minimalna temperatura od -20 stepeni, a u zapadnoj, centralnoj i istočnoij Evropi od -10 do -20 stepeni.\nIstovremeno, vazduh umjerene temperature prešao je sa sjevernog dijela Atlantika na Arktik preko Islanda. U mjestu Svalbard, na dalekom arktičkom sjeveru, u posljednjih nekoliko dana temperatura je dostizala pet stepeni, što je više nego u nekim mediteranskim gradovima.\nSlični hladni talasi već su se dešavali nekoliko puta u posljednjim decenijama, navodi WMO u izvještaju, prenose agencije.\nTravnik: Pronađen smrznut na lokalnom puta\nTreća žrtva smrzavanja na području Mostara


Faktor | Uhapšen dvojac iz Rusije zbog pljačke ručnih satova i navigacijskih aparata iz firme u Sarajevu\nUhapšen dvojac iz Rusije zbog pljačke ručnih satova i navigacijskih aparata iz firme u Sarajevu\n17.02.2022. / 15:53\nPolicija je uhapsila dvoje ruskih državljana koji su osumnjičeni za pljačku firme "M-Bike" u Sarajevu, iz koje je 11. februara odnesena veća količina ručnih satova i navigacijskih aparata marke "Garmin", saopćio je MUP Kantona Sarajevo.\nKako su naveli, radeći na rasvjetljavanju ove teške krađe policajci MUP-a KS došli su do saznanja o mogućim izvršiocima i vozilu koje je korišteno prilikom ove krađe.\nZa osumnjičenim osobama i vozilom raspisana je operativna potraga. Policajci su došli do saznanja da počinioci G. M., rođen 1975. godine u Rusiji i A.B., rođena 1992. godine u Rusiji, državljani Ruske Federacije, trenutno borave u iznajmljenom apartmanu u Trebinju i da se u vezu sa izvršenjem mogu dovesti vozila marke "hyundai", bijele boje, nacionalnih oznaka Crne Gore i marke "peugeot", vlasništvo O. M. iz Trebinja.\nObaviješten je dežurni tužilac Kantonalnog tužilaštva Kantona Sarajevo uz čiju saglasnost je pribavljena Naredba dežurnog sudije za prethodni postupak Općinskog suda u Sarajevu za pretres vozila i prostorija koje koriste osumnjičene osobe.\nPolicijski službenici PU Trebinje, MUP-a RS-a, uz asistenciju policajaca MUP-a KS, jučer su obavili pretrese i uhapsili G. M. i A. B., zbog postojanja osnova sumnje da su počinili tešku krađu. Njih su preuzeli pripadnici MUP-a KS, te će ih nakon završene kriminalističke obrade, uz službeni izvještaj o počinjenom krivičnom djelu predati u nadležnost Kantonalnom tužilaštvu Kantona Sarajevo.\nMUP KS saopćio\nZbog Treće bh. povorke ponosa: Sutra od 12 do 21 sat blokada 52 ulice u Sarajevo, evo i koje\nDvojac iz Čapljine uhapšen, pogledajte oružje koje je zaplijenila policija